Kirolak eta politikak albistegien denboraren ia erdia hartzen dute. Kultura, ingurugiro, zientzia, osasun eta kontsumoari eskaintzen zaiona, aldiz, geroz eta urriagoa da\n/imgs/20060401/img.afondo.02.jpgEspainian, hamalau urtez gorako populazioaren ia %90ek telebista ikusi ohi du, %41ek egunkariak irakurtzen ditu eta %55ek irratia entzuten du, 2005 urtean eginiko Hedabideen Azterketa Orokorraren arabera. Hona beste datu esanguratsu bat: telebista-ikusleen %70ek albistegiak ikusten dituzte eskuarki baina horien erdiek ez dute beti kate berbera leialki sintonizatzen: oraintxe kate honetakoa ikusten du, oraintxe beste horretakoa, etc. Ondorioa izan daiteke, beraz, espainiar populazioaren gehiengoak Espainian eta mundu zabalean gertatzen denaren berri telebista bidez jasotzen duela. Horrek esan nahi du espainiar askoren informazioa -are iritzia bera ere-, hein handi batean, albistegietako edukiari hertsiki lotua dagoela. Badirudi bidezkoa dela, bizi garen gizartea ikertzen duen kontsumoari buruzko aldizkari batek telebista-kate nagusietako albistegiak nolakoak diren galdetzea.\nCONSUMER EROSKI-k bost kate espainiar nazionaletan entzule gehien dituzten albiste-saioez gainera (TVE 1, TVE 2, Tele 5, Cuatro eta Antena 3), hainbat autonomiatakoak ere aztertu ditu: Katalunian (TV3), Madrilen (Tele Madrid), Galizian (TVG) , EAEn (ETB2) , Balearretan (IB3) , Gaztela-Mantxan (CMT) eta Valentzian (Canal 9) . Ikerlanean, 587 emisio-ordutan 684 albiste-saiotako 16.752 albisteren edukia bildu eta aztertu zen. Albistegietan nolako gaiak jorratzen ziren aztertu zen, funtsean, bestelako aldaki batzuk (hala nola albisteak lantzean hartzen den ikuspegia, lan egiteko era, emisioaren produkzio-mota, etc.) bazterrean utzirik.\n“Teleberri” motako saioak: albistegi hutsak baino ikusgarriagoak ote?\nOndorioek, inor harritzen ez badute ere, hausnarketa sakona eginarazten digute: entzule gehien dauden orduetan gainerako telesaioek onartuak dituzten uztarpeetatik albiste-saioak askatzea komeniko al litzateke? Bestela esateko, albistegi horien arduradunak, egun gertatzen den bezala, fikzio-saioak, reality-show edo gainerako ihesbide-saioekin lehian, entzuleria handiena lortzeko borrokari adi-adi bizitzea ulertzeko modukoa al da? Galdera egitea bidezkoa ez ezik, beharrezkoa ere bada, errealitatea horixe baita, eta ez besterik: Espainiako telebista-kateetako albiste-saioek uko egin diote herritarren bizimoduarekin estuki lotutako gai gehienak -ingurugiroa, osasuna, zientzia, kontsumoa, are kultura bera ere (gai horiei guztiei eskainitako denbora albiste-saioek irauten dutenaren %15 da baino ez da)- jorratzeari, gertakari, istripu, ezbehar, kirol eta antzeko informazio ikusgarri eta erakargarriagoen mesedetan (hauek, noski, albistegien %40 hartzen dute). Eta, gainera, okerretik okerragora goaz: CONSUMER EROSKI-k 2002 urtean egin zuen honen antzeko txosten batean, kultura, kontsumo, ingurugiro, osasun eta zientziari eskainitako tarteek, guztira, albistegien %20 hartzen zuten eta gertakariek, berriz, %7 baino gutxiago; egun, aldiz, %18 hartzera iritsi dira.\nEgun (albiste-saioak 2006ko urtarril eta otsailean grabatu dira) eta azterturiko hamahiru telebista-kateetako (bost nazional espainiar eta zortzi autonomiko) batez besteko datuez ari garela, kirol albisteei, gertakariei eta politikari dagozkien blokeek albistegi osoen ia %60 betetzen dute; ekonomiazkoek eta meteorologiari buruzkoek, berriz, %9na. Goian esan bezala, kulturari oraino ere garrantzi gutxi ematen zaio (albiste saioetako denboraren %9 gaur, %11 2002 urtean) baina osasunari (denbora osoaren %2,1), ingurugiroari (%2), kontsumo eta eguneroko bizitzari (%1,1) eta zientziari (%0,6 lotsagarria baino ez) eskaintzen zaienaren hutsaren hurrengo horien aldean, handiagoa da. Izaera sozial nabarmeneko albistegiez ari garela -haurren mundua, gizartetik baztertutakoak, elkartasuna, erlijioa, zaharrak, etc.-, berriz, denboraren %6 baizik ez zaiela ematen ikusiko dugu.\nAlbiste-saioen barnealdea ere publizitate-euskarri bihurtu da, behin betirako: kate gehienek albistegia eten egiten dute iragarkiei txanda emateko edo babesleei espaziorik uzteko. TVE 1 kanalean publizitateak albiste-saio osoaren %14 betetzen du, Tele 5-en %12 eta Antena 3-n, %11; halaz ere, beste kate nazional espainiar batzuetan (Cuatro eta TVE-ko La 2) edo autonomikoetan (Balear uharteetako IB3), iragarkiek denboraren %1 baizik ez dute hartzen.. ETB2 eta CTMA-ko albiste-saioetan albistegi osoaren %2 baizik ez du hartzen publizitateak. Informazio meteorologikoa ere albiste-saioaren partetzat hartu da azterketa honetan, zenbait kasutan berariazko saioa bada ere.\nNazionalak vs. autonomikoak\nAlbistegietako edukiari dagokionez, kate nazionalak eta autonomikoen arteko aldeak ez dira biziki handiak baina bada bakarren bat, nabarmen samarra. Autonomikoetako albistegietan ugarien jorratzen den gaia (denbora osoaren %21, batez beste) kirola da (Tele Madrid da kirol albisteei tarte zabalena eskaintzen dien katea: denboraren %30, kasik); toki berdina betetzen du politikak (denbora osoaren %24, batez beste) nazionaletan (Cuatro da politikari arreta handiena ematen diona: %35; kezka gutxien agertzen duena, berriz, TVE-ko La 2: %15 baizik ez). Nazionaletan, gertakarien gaineko albisteak (denbora osoaren %21,5, batez beste) autonomikoetan (%16) baino maizago ematen dira; kirol alorrekoak, gutxixeago. Autonomikoetako albistegiak (55 minutu, batez beste), oro har, luzeagoak dira nazionaletakoak baino (42 minutu). Albiste saioen batez besteko iraupena 50 minutu bada ere, alderdi honetan ere alde gaitzak ikusten dira: Gaztela-Mantxakoek ia ordubete eta laurden irauten dute eta TVE-ko La 2-ekoek, ordu erdi eskasa.\nDena dela, multzoka hartuta, kate nazionalak eta autonomikoak oso-oso desberdinak ez badira ere, /imgs/20060401/img.afondo.03.jpgtelebista-kate bakoitzeko albiste-saio batetik bestera alde biziak ikusten dira. Adibidez, Gaztela-Mantxa eta Galiziako albistegi bakoitzean 30 albiste inguru ematen dituztelarik, TVE 2 eta Cuatro kateek erdia baizik ez dute eskaintzen; azterturiko 13 telebista-kateen batez bestekoa 24 berri da, albistegiko. Albiste “praktikoak” (gai sozialek, ingurugiroak, kulturak, kontsumoak, meteorologiak, osasunak eta segurtasunak osaturiko multzoa, alegia) gutxien jorratzen dituena Cuatro da: albistegiaren %22 bakarrik eskaintzen dio alor horri; eguneroko bizitzaren aurrean sentsibilitate handiena erakutsi duena TVE 2 da: bertako albistegietan horrelako informazioek denboraren %45 betetzen dute (bera da, gainera, kulturari eta zientziari denbora gehien eskaintzen diena eta, halaber, kirolari gutxien ematen diona).\nAlbiste-saioetako oligopolioa: futbola, politika eta gertakariak\nKirola (eta kirola baino areago, futbola), politika eta gertakariek, batez beste, albistegietako denboraren %58 betetzen dute. Kate batzuetan (TV 3, IB 3, CMT eta TVE 2) horren presentzia %50 baino urriagoa da baina beste zenbaitetan (Cuatro, Tele Madrid eta TVE 1, esate baterako) hiru gai-multzo horien iraupenak albistegi osoaren %65 hartzen du.\nEspainiako telebista kateetako albistegien artean nolabaiteko homogeneotasuna hautematen bada ere, horietako batzuek berezko nortasuna erakusten dute. Esaterako, La 2-koa kirol gutxien ematen duena da (bere denboraren %5 baizik ez dio uzten) baina, aldi berean, gaurkotasun kulturalari arreta gehien ematen diona (denboraren %17 betetzen du), ETB 2 eta TV 3-koek berariazko arreta ematen diete albiste meteorologikoei eta eguraldiaren iragarpenari eta Gaztela-Mantxako telebistakoek kulturari garrantzi handia aitortzen diote.\nLau urte honetan kulturak postu bat behera egin du (hirugarrenetik laugarrenera), albistegiek jorratzen dituzten gaien zerrendan, gertakarien presentzia hazkorraren mesedetan (hauen agerpena hirukoiztu egin da, kasik). Tele Madrid, TVG eta Tele 5 kateek beren albiste-saioetako denboraren %6 baino gutxiago uzten diete eduki kulturalei baina gainerako kanalek ere (La 2, CMT eta Canal 9-k izan ezik) ez dute kultura gailurrean jarri beren albistegietan.\nNabarmentzekoa, era berean, Antena 3, TVE 1, ETB 2 eta Canal Sur kateek albiste ekonomikoei ematen dieten denbora urria (%6 baino gutxiago); beste hainbat katek, ordea, honelako berriak dezente jorratzen dituzte (IB3-ek %16 eta TVG-k %15).\nIngurugiro, segurtasun, kontsumo eta osasunari buruzko albisteek, berriz, ez dute oraino albistegietako zuzendarien interesik piztu. Kate nazionalak eta autonomiak bat datoz izaera zientifikoko albisteen aurrean agertzen duten ezaxola kezkagarrian (albiste-saioetan zientziak denboraren %0,6 baizik ez du); beste horrenbeste gertatzen da kontsumitzaileari berariaz dagokion informazioarekin (kontsumo eta eguneroko bizitzaren gaineko albisteek denbora osoaren %1 lortu dute). Ingurugiroari ere ez zaio behar bezalako arreta ematen azterturiko kateetako bakar batean ere (denboraren %2, batez beste).\nBeste gai batez ari garela, hamar albistetik lauk jatorria erakunde publikoetan dute; %30en euskarria kaleko gertakariak dira eta alderdi politikoek eta enpresek kazetariei albiste guztien %9 inguru ematen diete. Kateka, berriz, zatiketa nabaria da: guztietatik zortzi erakunde publikoetatik bidalitako informazioaz elikatzen dira (telebista autonomiko denetan, Canal Sur-en izan ezik) eta gainerako bostek (nazional guztiek, Cuatro izan ezik) kaleko gertakarietan sorburua duten albisteak ematen dituzte, batez ere.\nEgunero ikusten ditugun albistegiak, hitz gutxitan\nPolitika, gai behinena. Azterturiko kanaletan albistegietako denboraren %20 hartzen du, kirolarekin batera aitzindari izaki. Politika, dena den, zerbait beheraxeago joan da: duela lau urte albistegietako denboraren %22,1 hartzen zuen.\nKirola finkatu da. Gertakariek, ikusgarriki igota, kate nazionaletako albiste-saioetan hirugarren postura bidali dute kirola baina, hori bai, arreta bizia ematen zaio: denboraren %17. Telebista autonomikoetako albistegietan, berriz, hori baino gehiago ere: %21.\nLa 2-ko albistegiak, bitxienak. Gertakariak + kultura + Politika + Meteorologia, ardatz nagusia. Horiez gainera, zientziari denbora gehien (%3,5) eskaintzen diena eta kirolari denbora gutxien uzten diona da (%5).\nGertakarien eutsi ezineko egarria: kate nazionalek istripu eta ezbeharrei 2002 urtean baino hiru aldiz denbora gehiago ematen diete: %7tik %21eraino igaro da. Atal horri albistegien %20 baino espazio handiagoa eskaintzen diete kate nazional guztiek, Cuatro izan ezik (%16). Kate autonomikoek zeharo bestelako jokabidea agertu dute (TV3-k gertakariei %7 ematen die, Canal 9-k %25) gai horiei denbora osoaren %16 eskaintzen diete, batez beste.\nEguraldiari arreta zabalagoa. Albiste meteorologikoak eta eguraldiaren iragarpena geroz eta arreta biziagoa eskuratzen ari dira: 2000 urtean albistegietako denboraren %6,7 hartzen zutelarik, egun %8,3 dute. ETB2-ko albistegian nabarmentzeko modukoak dira atal honetan, eguraldiak denboraren %14 hartzen baitu.\nEkonomia. Mantendu egiten da, 2002an bezala, albiste-saioetako denboraren %8 inguru betetzen duelarik; dena den, ekonomia eta finantza gaiei kanal autonomikoek emaniko arreta (%9,3) nazionaletan ematen zaiena (%6,2) baino handiagoa da. Azpimarratzekoak, noski, IB3-ko albiste-saioak (albiste ekonomikoek denboraren %16 betetzen dute) eta TVG-koak (%15).\nGaurkotasun kulturalak interesik ez? Askorik ez, nonbait. Nazionaletan, laugarren tokian agertzen da; autonomikoetan, bosgarrenean (denboraren %9 inguru). La 2-ko albiste-saioak bere denboraren %17 albiste kulturaletan ematen du; Tele 5 kateak bere denboraren %6 baizik ez; gainerako nazionalak, batez bestekotik gertu (%9).\nAlbiste-saioetan zientziak garrantzi gutxi. TVE-ko La 2-entzat bakarrik omen dago zerbait (denboraren %3,5). Gainerako hamabi kanaletan, berriz, %1 baino ere gutxiago.\nKontsumoa eta eguneroko bizitza. Kate nazional espainiarrek beren albistegietako denboraren %1,4 baizik ez diote ematen kontsumoari eta eguneroko bizitzako gai praktikoei buruzko berariazko informazioari. Horretan nabarmentzen den bakarra, Antena 3 (%2,4). Okerrenak, TVE-ko biak. Autonomikoen batez bestekoa %1 soilean geratu da. Egoera, hala ere, okerrera doa oraino: kontuan izan 2002 urtean kontsumoari denboraren ia %2 ematen zitzaiola.\nHamahiru albiste-saioak, katez kate\n/imgs/20060401/tv_antena3.jpgANTENA 3: gehien jorratzen diren gaiak kirola, politika eta gertakariak dira. Kirolari denbora gehien eskaintzen dioten albistegi nazionalak. Denboraren %11 publizitatea da; proportzio hori 2002an jasotakoaren bikoa da. Lau albistegik (52 minutu) 24 albiste ematen dituzte.\n/imgs/20060401/tv_4.jpgCUATRO: politikaren gaineko albiste gehien ematen dituena. Gertakariek eta kirolak betetzen dituzte bigarren eta hirugarren postuak. Izaera sozialeko albiste gutxien dituen kate nazionala. Egunean bi albistegi labur (34 minutu) eta albiste gutxi (17 baino ez). Publizitate gutxi: %1.\n/imgs/20060401/tv_5.jpgTELE 5: gai minak politika (%26, nabarmentzekoa), gertakariak eta kirola. Gai sozialei buruz albiste asko (%14). Ingurugiroari minutu gutxien ematen diotenak. Egunean lau 38 minutuko albistegi, 22 albiste emateko. Publizitate asko (%12), baina 2002 urtetik hona ez da ugaldu.\n/imgs/20060401/tv_1.jpgTVE1: gertakariei arreta handiegia (%26); kirola eta meteorologiari, handia. Gainerako nazionalek (TVE-2 izan ezik) baino tarte txikiagoa ematen dio politikari. Albiste-saioetan publizitate gehien sartzen duena (%14), baina 2002ko datuen aldea, presentzia hori jaitsi egin da Egunean 57 minutuko lau albistegi eta 24 albiste.\n/imgs/20060401/tv_2.jpgTVE2: bitxienak. Gertakarien gaineko albiste asko (%22), politikaz gutxiago (%15) eta kultura (%17) eta nazioarte alorretan (%55). aitzindari Kirolari denbora gutxien ematen diotenak. Meteorologiari buruzko albisteak izugarri ugaldu dira: 2002an %1, egun %14. Albiste-saio bakarra, laburra (28 minutu); bertan publizitatea ia ez da agertzen.\n/imgs/20060401/tv_sur.jpgCANAL SUR: albiste sozial gehien ematen dituen autonomikoa, kirolari denbora gehien ematen diotenetan bigarrena. Politikak eta kirolak betetzen dute albistegiaren ia erdia. Egunean 53 minutuko 3 albiste-saio eskaintzen dira, 26 albiste emateko. Publizitateak denbora osoaren %5 baino ez.\n/imgs/20060401/tv_9.jpgCANAL 9: Albiste kulturalei ematen zaien garrantzia (denboraren %14) handia bada ere, gai nagusia, inondik ere, gertakaria da (%25). Zientziaz, deus ez (%0,2). Egunean 53 minutuko hiru albiste-saio, 24 albiste emateko. Publizitateak, denboraren %7.\n/imgs/20060401/tv_madrid.jpgTVM (Madril): Kirolak, batik bat (%30raino) eta politika: biek albistegien erdia betetzen dute. Egunean 52 minutuko bi albiste-saio, 26 albiste emateko. Publizitateak, denboraren %6 betetzen du. Kontsumo eta eguneroko bizitzari buruzko albisterik ez, praktikan.\n/imgs/20060401/tv_gallega.jpgTVG (Galizia): Kirolak, gertakariek eta politikak albistegien %60 baino gehiago betetzen dute. Ekonomiari arreta berezia. Oso erregionalista (bertako albisteen %56 Galiziari buruzkoak dira). Egunean 50 minutuko bi albiste-saio, 29 albiste emateko. Publizitateak, denboraren %6.\n/imgs/20060401/tv_3.jpgTV3 (Katalunia): Beste ezer baino gehiago, politika (%27) eta kirola. Kontsumo eta eguneroko bizitzari buruzko albisterik ez. Gertakariak gutxien aipatzen dituztenak. Izaera sozialeko albisteei ematen zaien garrantzia, azpimarratzekoa. Egunean 56 minutuko bi albiste-saio, 20 albiste emateko. Publizitateak, denboraren %6.\n/imgs/20060401/tv_etb2.jpgETB2: Kirola eta politika, lehentasunezkoak. Meteorologiaz eta lurraldeko albisteei denbora asko ematen die. Gertakariak gutxien jorratzen dituztenak. Egunean 49 minutuko bi albiste-saio, 26 albiste emateko. Publizitate gutxi-gutxi: denboraren %2.\n/imgs/20060401/tv_ib3.jpgIB3: Albiste ekonomikoetan aitzindari (albiste-saioetako denboraren %16), albiste erregionaletan ere, nabarmen (%56). Gehientsuenek baino kirol eta politika gutxiago. Egunean 55 minutuko bi albiste-saio, 25 albiste emateko. Publizitate gutxi: %1 baino ez.\n/imgs/20060401/tv_cm.jpgCMT: gertakaria gehien jorratzen dutenak (%23). Gehienek baino kirol eta politika gutxiago. Canal 9-rekin batera, albiste erregionaletan nagusi (denboraren %64) eta ingurugiroan ere, aitzindari (%5). Egunean 75 minutuko bi albiste-saio (denetan luzeenak, noski), 34 albiste emateko. Publizitateak, denboraren %2.\nAlbiste-saioak eta kateak, hamar pausotan\nAlbiste-saioetan kirol gehien duten kateak: Tele Madrid (%30) eta Canal Sur (%27). Gutxien duena: TVE-2 (%5).\nNazioarteko informazioari denbora gehien ematen diona: TVE-2 (%55). Gutxien ematen diotenak, Canal 9 (%11) eta CMT (%13).\nKaterik “politikoena”: Cuatro (izaera politikoko albisteei denboraren %35 ematen die; beste muturrean, CMT (%9,5).\nGertakarien tentazioan maizen jausten direnak: TVE-1 (%26) eta Canal 9 (%25). Gutxien erortzen dena, TV3 (%7).\nIngurugiroaz gehien arduratzen dena: CMT (%5); interes gutxien agertzen dutenak: Antena 3 eta Tele 5 (biek ere, %0,5 baino gutxiago).\nAlbiste kultural gehien ematen dituena: TVE-2 (%17). Gutxien ematen duena: Tele Madrid (%5)\nKontsumo eta eguneroko bizitzari buruzko albisteak maizen jorratzen dituena: Antena 3 eta ETB2 (biak ere, albistegiko iraupenaren %2,5). Beste muturrean: Tele 5 (%1,4), IB3 (%1) eta Cuatro (%1,1) bazterturik, gainerako guztiak.\nAlbisteen jatorriari dagokionez, kate guztietan ofizialena: TV 3 (albisteen %55,5 erakunde publikoetatik datoz). Beste muturrean, TVE-2 (albisteen %24 baino ez).\nAlbiste-saio bakoitzean albiste desberdin gehien ematen dituena: CMT (34 albiste, batez beste). Gutxien ematen dituena, TVE-2 (16 berri baizik ez).\nKate “ekonomikoena”: IB3 (albiste-saioetako denboraren %16 eskaintzen die ekonomia eta finantzei buruzko albisteei. Beste muturrean, Antena 3, ETB2, Canal Sur eta TVE-1.


Kontinente arteko txapelketa hartuko du lehen aldiz Galdakaoko Boxeo jaialdiak | Geuria\nHirugarren urtez jarraian K1 Boxeo gau-jaialdia antolatu dute Galdakaon, Santakurtze jaien egitarauaren barruan. WKL modalitateko borrokaldiak izango dira.\nGaur aurkeztu dute Sutan III Boxeo jaialdia // Argazkia: Geuria\nHirugarren urtez jarraian K1 Boxeo gau-jaialdia antolatu dute Galdakaon, Santakurtze jaien egitarauaren barruan. Sutan III da jaialdiaren izena eta kontaktuko WKL modalitateko borrokaldiak izango dira irailaren 8an, larunbatez, Urretako kiroldegian (20:00).\nAurten jaialdiak nobedadeak izango ditu. “Aurreko bi edizioetan izandako arrakasta ikusita, kirol-hitzorduaren maila igotzen saiatu gara eta hainbat tituluren lehia ikusi ahal izango dugu”, dio Diego Cobo Sutan boxeo jaialdiaren antolatzaileetako batek (Jose Luis Idarraga eta Borja Pacheco ere ari dira antolakuntza lanetan). Hain zuzen ere, aurreneko aldiz kontinente arteko txapelketa izango da Galdakaon. Mikel Sortino galdakoztarra eta Alí Bonilla melillarra lehiatuko dira WKL borrokaldi horretan.\nEra berean, Espainiako txapelketa ere izango da WKL modalitatean: Gustavo Joao galdakoztarra (duela bi urte etorri zen Galdakaora bizitzera) eta Kevinen artekoa, alegia. Boxeo gau-jaialdiak beste borrokaldi batzuk izango ditu ere eta boxeolari hauek hartuko dute parte: Cristian, Luisito, Michel, Aitor H., Unai, Josu, Luigi, Jhonja, Aitor, Anaitz eta Endika.\n1.000 ikuslerentzako lekua\nGaldakaoko Boxeo gau-jaialdiko antolatzaileek erronka hartu dute 1.000 sarrera saltzea. “Aurreko urteetan arrakastatsua izan da boxeo gaua eta sarrera guztiak agortu genituen. Gainera, pertsona asko sarrera barik geratu ziren. Urretako kiroldegiak 1.000 ikuslerentzako lekua hartzen du eta horiek guztiak betetzea espero dugu”, dio Cobok.\nSarrerak dagoeneko salgai daude. Hiru prezio ezberdin jarri dituzte: harmailan 15 euro, aulkietan 20 euro eta mahaietan 30 euro (afaria eta edaria barne, lau pertsonentzako mahaiak). Sarrerak salgai daude Urreta kiroldegian, Iluntze tabernan, Topa Kafe Antzokian, Txakur Txiki tabernan, Elite Sport eta GaldaK.O Boxing gimnasioetan. Gainera, Facebook bitartez (Elite Sport Bilbao eta GaldaK.O Boxing) eta 650 393 082 telefono zenbakira deituz ere sarrerak erreserbatu daitezke.\nSailkatuta: Boxeo gaua, Boxeo jaialdia, GaldaK.O Boxing, Sutan


SAHARAZ BLAI DOKUMENTALAREN EMANALDIA\nTindufeko errefuxiatu sahararren kanpamentura egindako ikasbidaia baten ondoren sortu zen Darahli Elkartea Zumaian, eta ordutik Sahararrei laguntzeko lanean ari da. 2015eko Aste Santuan zumaiarrek egin duten azken bidaian, errefuxiatu kanpamentuetako bizimodua eta Mendebaldeko Sahararen historia jasotzeko dokumental bat egin dute.\nAbenduaren 11n, gaueko 10etan hasita Izalgo Gazte Mugimenduak antolatuta, Saharaz Blai dokumentala ikusteko aukera izango da Guraso Elkarteko aretoan. Darahliko kideek dokumentalaren aurkezpena egingo dute eta proiekzioaren ondoren tertulia egingo da.\nGazte Mugimenduak Sahararen inguruko interesa duten herritar guztiak gonbidatu nahi ditu emanaldira.\nARRAKALA dokumentalan proiekzioa\nAzarok 8n, iganden, arratsaldeko 17:30tan 'Arrakala. Zirrikitu bat haitzean' dokumentala jarriko deu guraso elkarten. Dokumentala ikusi ta gero eztabaidatxo bat eingo deu, dokumentalak eragin dizkigun sentsaziok komentatzeko, ta txokolate beroa ta bizkotxoare eongo die pixkat goxatzeko.\nJAKIN ETA IRABAZI LEHIAKETA\nMihiluze eredutzat hartuta, Izalgo Gaztek lehiaketa bat antolatu dugu eta bertan Idiazabal izango da gaia. Sortu dugun bideoa ikusi nahi?: https://youtu.be/-UuLf1uC5JM\nLehiaketak lau froga izango ditu: galderak, mimika, marraztea eta bikoteak, Izalekin lotutakoak.\nLehenengo saioa Maiatzaren 8an izango da eta hurrengo saioak maiatzeko eta ekaineko ostiral gauetan izango dira.\nIzen-ematea zabalik dago: bikoteka eman behar da izena, herriko tabernetako postontzietan.


Eneko Etxeberria - Elkarrizketak - uztarria.eus\nuztarria.com1 2015-05-11 18:00\nMaiatzaren 24ko udal hauteskundeetan Azpeitiko Udalerako alkategai diren guztiei elkarrizketa digitala egiteko aukera eskaini die Uztarria.com-ek. EH Bilduko zerrendaburua da Eneko Etxeberria, eta koalizioak herrirako dituen asmoez-eta galdetzeko aukera duzu hemen.\n1. Kaixo Eneko, nik galderie baino gehio kritika txiki bat. Denon artean bezelako ekimenak oso ondo daude ta beti txalotukoitut, baino, plazakukin pixket geldiu naiz sentsaziyukin bonbo asko eman zitzakola galdeketiei ta molesti asko ta diru asko gastau zila aurkezpen/galdeketa prozesuen baino gero azkenin nahi dan eran ein dila gauzak. Alegiye, nik dakitala irabazi zun proiektuek atzin arkupiek mantentze zitun ta bota in zin, adokinek e eztijuzte proiektun bezela... ta kioskuena ba bueno, inungo momentun etzan planteau kioskue nahi izeteaz berriye jarri berko zanik. Dudaik eztet iten segurtasun aldetik eta zaharra etzala ondo eongo, baino nere iritziz kiosko berri bat eiten gastaukoan diru hori beste nunbaiten hobeto gastauta eongo litzeke. Hain gaizki bazaon kendu, plazie libre laga ta festatako plataforman bat jarri. Bestie, gardentasune. Ondo. 3000tik gorako fakturak web orriyen erakustiena oso ondo. Baino, ein leizke hiru faktura 1000 euroko ta hori ezta azalduko... Pikardik bai?\nElkarlan prozesu danak dira kritikagarriak, eta hobetu beharrekoak. Eta kritika denak ongi etorriak dira hobetzen lagunduko digulako.\nHerriko plazarekin, gure ustetan, Udalak arazo bat zuen eta Azpeitiko Alde Zaharra perspektiban hartzen baduzu argi geratzen dela da. Asmoa Alde Zaharra indartzea da eta gune komunitario garrantzitsua hobetzea.\nErabakiak hartu egin behar dira eta martxan jarri zen prozesuarekin hainbat helburu bilatzen ziren, gauzak egitea baina herritarren oniritziarekin.\nGure ustetan argi eta garbi azaldu genituen galdeketaren zehztapenak, Berdura plazaren proiektua bera beste eremu batetik lantzen zela eta proiektua jadanik onartuta zegoela. Proposamen guztien esku utzi genuen Berdura plazaren konfigurazioa. Berdin esan dezaket kioskoaren inguruan, egoera txarrean zegoela eta funtzionalidaderik gabeko (eszenatakoi aldiro montantzeak gastu ikaragarriak sortzen dizkio Udalari). Kiosko zaharraren eragilgarri diren elementuekin kiosko eraberrituko da, herritarrak horrela eskatuta. Esaten dizudan moduan, aurrez esan genituen parametroekin.\nGardentasunean pausuak ematen jarraitu behar dugu, eta Udal barneko egiturak ere horretara eman. Bi tresna informatiko nagusi erabili ditugu, opendata eta kontuakgarbi tresnak. Tresna berriak dira eta horretan gaude. Honetaz gain, Udaleko faktura guztiak edonoren eskuragarri daude. Eta zuzenean aurrekontu eta gastuen likidazio berri ematen dugu "denon artean" egitasmoaren barnean. Sarean jartzen jarraituko dugu eta asmoa faktura guztiak jartzea da.\n2. Enpakalien bizi naiz eta kotxiekin bizi deun egoerie geuro ta okerro dao. Billera batzuk eintzien oiñ dala pare bat urte, baiño alde zaharra oiñezkotziena geldik dao. Aurreikusita al dao alde zaharra oiñezkotzie?\nAlde Zaharraren oinozkotzea oso gai konplejoa da. Bertako merkatarien interesak eta herritarren interesak uztartzean dago kontua. Gure udal gobernuak oinozkotzearen aldeko apustua egiten du, horretarako ditugun parkingak potentziatzen ari gara. Horregatik, Soreasuko parkingan 5 ordu dohainiz aparkatu daiteke eta bertako bizilagunek 12 ordu jarraiaz. Gainera piboteen sistema abian jartzeko lanetan gaude, une honetan Plazako obrak bukatzen direnean sistema martxan jarteko asmoa daukagu. Gainera, Alde Zaharrari beste aparkaleku bat gehitzeko Artetxe aurreko aparkalekuarekin konkretuki ari gara lanean, frantziskanakoarekin, Zelai-luzen aparkaleku plaza gehiago bilatzearekin...\n3. Kaixo, bioi galdera eginen dizuet. Zer deritzozue gaur egungo gazteen alkohol eta batipat drogen kontsumoa?\nkaixo Ai laket,\nAzpeitiako Udalak martxan du drogazaletasunaren prebentzio alorreko hezitzeko eskola eta gazte lokaletako programa, ikastaroak, banakako laguntzak, laguntza psiko-soziala, psikologo zerbitzuak, hezkuntzako programak, festetan kanpainak... urte hauetan eremu honetan lanean dihardu Udalak. Uste dut gai honetan klabea prebentzioan eta hezkuntzan dagoela.\n4. Iepa Eneko! Zein die zuen programako lehentasunek? Eskerrik asko!\ngure lehentasuna herritarren lehentasunak dira. Behin eta berriz jakinarazi digute herritarrak. Dudarik ez egin enpleguan, kalitatezko enplegua, sortzean ari garela burubelarri. Eta eskubide sozialetan. Egia da apenas eskumenik ez duela Udalak, baina beste aldera ez begiratzea erabaki dugu. Baina, ez dugu lehentasuna eta besterik ez dugu egingo planteatzen. Planteamendu integrala egitea proposatzen dugu. Adibidez, kultura lantzen dugunean, gure hizkuntza lantzen dugu, erakargarria egiten dugu gure herria, kanpotik bisitan etortzen zaizkigu, turismoa aktibatzen da, bertan kontsumoa indartzen da, eta lanpostuak sortzen dira. Adibide hau alor guztietan planteatzen dugu, horrela dena jarriko genuke ekonomiari begiratzen eta eskubide sozialei begira. Iritsiko zaizu gure programa, eta sarean ere jarriko dugu.\n5. Egunon, ze ikasketa dituk?\nZuzenbide-ekonomikoan lizentziatua naiz.\n6. kaixo Eneko, hauteskundiek galdu ezkero ze egingo dek?\nNire lanera itzuli, unibertsitatera eta bulegora.\n7. kooperazio laguntzek murriztu al dituzue?\nez Udalak lau urte hauetan hartutako konpromisoak bete ditu eta urtero bere aurrekontuaren %0,7a kooperaziora bideratu du.\n8. kaixo Eneko, hauteskundiek galdu ezkero ze egingo dek?\nerantzuten hasi nauk, amaituko diat. Hauteskundeak galdu ezkero nire lanera itzuliko nauk baino Udalean jarraituko diat oposizioak herriarentzat lan egiten saiatzen, eta noski EhBilduren baitan.\n9. kaixo Eneko, Ze klase ematen dek unibertsitean?\nZuzenbide Prozesala. Euskal Herriko Unibertsitateko (EHU) Zuzenbide Publikoaren departamentuko ikasgaia.\n10. Irakasle gogorra al zea?\nba ikasleei galdetu beharko diezu, beraiek dira epaile hoberenak. Nire ustetan justua.\n11. kaixo Eneko, ze telebistako serie ikusten ari zea?\nasko gustatzen zaizkit telesailak, asko ikusten ditut: the wire, breaking bad, sherlock, house of cards...azken ikusi ditudanak true detectives eta, nola ez, Juego de Tronos.\n12. Zure testuak zuk idazten dituzu edo idatzi egiten dizkizute\nneuk idazten ditut.\n13. Zenbaten zegok Udaletxiek dauken zorra?\nUdala hartu genuenean 10 miloi (ez ziren iristen) zorra zuen. 2014ko abenduan zorra 4,5 miloi inguruan zegok. Beraz, nabarmen jeitsi da.\n14. zenbat diru dauke aurreztute udalak edo zorrak bakarrik ditu?\nUdalak abian jarri dituen proiektu gehienak laguntza handiak lortu dituzte, gure ustetan Udalaren kudeaketa onaren adierazgarria. Horregatik 2014ko abenduako datuen arabera 10 miloi inguruko aurrezkia du Udalak. Aurretik azaldu det, 4,5 miloiko prestamoak dituela itzultzeko (egia esan baldintza finantziero onak dituzten prestamoak). Udalak dituen aurrezkiak proiektu berriak abian jartzeko aukera ematen dute, eta horretan ari gara.\n15. Saiatu al zeate unibertsitate edo antzekorik ekartzen gurera?\nbai, saiatu gara. Azpeitiko Udala eraikin historiko batzuen jabe bada, eta beste eraikin batzuek gutxi erabilita daude. Egon izan dira egitasmo konkretuak: batetik, Loiolaren inguruan. Loiola markagatik eta Loiola beste erreferentzia bat bilakatzeko lan ildo bat dago martxan. Egitasmo horren barruan hezkuntza arloa dago. Bestetik, Euskarazko Unibertsitatearen inguruko egitasmoaren inguruan bazegoen lan ildo bat, tamalez, hau ezinezkoa izan da gauzatzea. Gainera, Unibertsitate publikoekin harremanak egin dira, eta lan ildoak abian jarri. Mondragon Unibertsitatearekin ere harremanetan egon gara eta gaude.\nHeziketa profesionalen inguruan ere lanketa sakona egiten ari gara, legealdia diagnostikoarekin hasi ginen. Jaurlaritzari gure beharrak helarazi dizkiogu eta moldaketak eskatu. Heziketa profesionalaren inguruko indartze egitasmoa dugu abian, batez ere, SAIOLANekin ari gara hausnarketa honetan, teknologia garbiak eta hirugarren adineko eremuez gain fabrikazioa aurreratua, egurra, informatika... Azken bi urteotan Azpeitiko Udalak 300.000 ? jarri ditu egitasmo hauetan.\nHeziketa profesionala Azpeitiko Udalak ikastaroak ematen ditu, batez ere hirugarren adinarekin lotutakoak. Ikastaro hauek gizarte zerbitzuetatik bideratu ditugu, langabeziari edo enplegu hobekuntza nahi dutenentzat, edo ezkutean dauden zaintza lanak azaleratzeko.\nBeraz, saiatzen ari gara ekartzen eta hortaz gain geu sortzen ere saiatzen ari gara.\n16. Eneko, ze liburu ari zea irakurtzen?\nune honetan Stefan Zweig liburu bat, Holderlin, Kleist eta Nietzscheren biziaz, deabruaren aurkako borroka izena du.\n17. kaixo Eneko, zein da buruko min gehiena eman dizkizun arazoa?\narazo askok probokatzen dizkizu buruko minak Udalean. Txikienetik handinera denak baitira azpeitiarren arazoak, eta bakoitzaren arazoa beti da garrantzitsuena. Irtenbideak ematen saiatu gara.\nBaina, udalak izan ditu arazo larriak, batzuek herentzian: plan urbanistikoaz gogoratzen naiz une honetan, epai 2006ko plan urbanistikoa deseuza zela berretsi zuenean egoera oso larrian utzi zuen Udala. Hainbat urtetan blokeatuta zegoen gai zen. Eta azken legealdietako Udalei handi geratu zitzaien plan urbanistikoa (ezaguna da gaia).\nHortaz gain, Udala arazo estruktural handiak heredatu zituen. Hasita bere kudeaketan. Auzoak behar handiak zituzten.\nSoreasu bukatu gabe baino inaguratuta (5/6 miloi bukatzeko). Pixkanaka ari gara osatzen eta aktibatzen, musika banda eta koroari egokitu dizkiogu lokalak, aparkalekuak aktibatu (hutsa zegoena erabilgarri jarriaz, auzoa bera ez zuen espaloia ere eta urbanizazioak egin dira. Zinearen kudeaketa asko hobetu da, eta beste indar bat herriko kultur taldeen eskutik.\nSan Agustin berehala jarri genuen abian. Bi egunetik behin ekitaldi kultural bat dago Azpeitian.\nElkarbizitzan indar handiak jarri ditugu, zer gertatu den aztertzen aintzindariak izan gara, gerra zibilaz gain gertuko giza-eskubide guztien urraketak jasotzen saiatu gara. Paco Etxeberria, Carlos Martin Beristain edo Javi Buces bezalako adituekin. Errekonozimendu arloa gure adierazpenekin etengabe lantzen saiatu gara herritarrekin ...\nLuze izango litzake buruko min denak azaltzea. Gure ustetan arlo asko jorratu ditugu, Udala behingoz Azpeitiko motor bilakatu da, hainbat urtetan ez zenean. Injustua izateko arrisku handia da, egitasmo asko martxan jarri ditugulako guztien buruko minei aurre egiteko.\nEta egia da, buruko min handiak izan ditugula batez ere krisi ekonomikoaren eraginez, langabeziari eta bere ondorio sozialei aurre egiteko. Sustapen ekonomiko planak aintzindariak izan dira, zerbitzuak ekarri dira Azpeitira (orientazioa, iraurgi berritzen sindikatu zaharrera), eragileei laguntzen: azoka herritik ..eta zerbitzu sozialetan laguntza propioak, formazioa, zerbitzu berriak, hezkuntzako bekak.\n18. Kaixo Eneko, galdera konkretu bat: Zergaitik jarraitzen da erretzen azpeitiko tabernetan? noren esku dago hori bigilatzea? Eskerrik asko\nEz da Udalaren eskumena, eskumena Jaurlaritzarena da eta beraiei tokatzen zaie gai honen jarraipena egitea.\n19. Plaza berdura zeatik pagatu behar debe azkoitiarrak?\nMankomunitate guztiek ofizinak behar dituzte, eta ofizina horiek normalena da Mankomunitateko egitasmo nagusia dagoen lekuan izatea. Azpeitian dago zabortegia, beraz gure ustetan Azpeitian behar luke mankomunitatearen egoitzak. Egia da legealdi hasieran Azkoitian zegoela baina estatutuen arabera Azpeitian izan behar luke mankomunitateak. Horregatik, Azpeitiara etorri zen mankomunitatea.\nGero logikoa da eraikin berri bat egin beharrean zahar bat eraberritzea, batetik, merkeagoa delako, eta, bestetik, denontzako delako onura. Ofizina berriak izango ditu mankomunitateak eta eraikin zahar bat eraberrituko da azpeitiarrontzat. Obraren ordainketa mankomunitateko sozietateak dituen diruetatik egingo da, inork ez du dirurik jartzen. Guk uste dugu badela ordua, hainbat urte ondoren Azpeitiak egiten duen esfortzua konpensatzeko. Guk ditugu urtegia eta araztegia eta inolako onurarik ez dugu jasotzen, bere garaian egin ziren akordioak, sinpleki esanda, ez zirelako gure herriarentzat onak.\n20. Zeatik ez zen aurretik memoria historikue errekuperau?\nGaldera hau ez da guretzat. Egia da berandu gabiltzala, 1936ko gerratik urte luze pasatu direlako eta hainbat eta hainbat lekukotza galdu egin direlako. Uste dut ixilpena ezin dela gai hau utzi, eta horregatik hasieratik eta Aranzadiren eskutik gai hau landu dugu. Udaletxean oroimenerako plaka bat dago sarreran. Oroimena eskubide bat da, eta eskubide bat bada instituzioek obligazio bat daukagu. Gainera, gertuagoko oroimena ere landu dugu, eskubideen urraketak 1960tik 2014 artekoa.\n21. Aupa Eneko, bi galdera: Noiz kenduko dira zezenketak zezen plazatik? eta kaleetatik soka muturra? Milesker.\nNire ustetan, zezenketak plazatik eta kaleetatik soka-muturra azpeitiarrek horrela erabakitzen dutenean kenduko dira.\n22. Eneko, Aranzadik egin duen giza eskubidien estudiyue zeinek egin debe teknikoki.\nLau adituri zor diogu lana: Jabi Buces (Aranzadi), Juantxo Agirre (Aranzadiko idazkaria), Paco Etxeberria aski ezaguna (Aranzadi) eta Carlos Martin Beristain (oraintxe jaso berri du Gernikako Bake saria Saharan egin duen lanagatik).\n23. Azkue enpresaren asuntoari buruz zer diozu?\nAzkue enpresako langileek dira protagonistak, gu laguntzen saiatuko gara behar dituztenerako, diskrezioz.\n24. Zer dijue plaza berdura gaineko pisuen? Eta Plaza berdurako lanak zeinek ordaintzen ditu?\nBerdura plazaren inguruan erantzn dut aurreko galdera bat. Mankomunitateak bulegoak izango ditu gainean.\n25. Kaixo, Bariantie eiteko proiektuik baldakezue eo eitie aurreikuste al dezue?? Aio\nbariantea aspalditik datorren egitasmoa da, Foru Aldundiaren dagokio. Hobekuntzak behar ditugu objetiboki eta ondo aztertu beharko da proiektua herritarrekin batera.\n26. Kaixo Eneko! Denok ikusi deu nola PPko hautagayek bandera frankistak eta Primo de Rivera goraipatzen argazkiyek eta abar dazken FBn. Uztarriake atea du artikulu bat hori erakutsiz. Zu alkategai izatiez gain, abokatuere bazea. Nola ikustezu holako pertsona batek politikan parte hartzie? Pertsona publikue izenda, dana libre al da? Gero euskaldunok ite deuna ite deula, beti atzetik dabilkixkigu danak? Nola ikustezu egoerie zuk?\nba zu bezela harrituta. Ez sinistekoa da. Alderantziz izango balitzateke badakigu Audientzia Nazionalak abian jarriko lukeela prozesu judiziala. Harrituta gainera argazki batzuek koartel batekoak direla (ez dakit horrela izango den), eta koartelean dituzten bandera eta Francoren bustoa.\nGiza-eskubideen aldeko errespetua denon lana da.\n27. Atsaldeon Eneko Alde zaharreko bizilagun bat naiz. Alde zaharreako ze proiektu dituzue 4 urte hauetako? O plazie berritu ta oiñezkotziekin bukatzea zuen lana? Nik ikustetana da azkeneko urtietan Alde zaharra oso triste daola.Merkatayek eta tabernayeke keja baten. Aber 4 urte hauetan denon artien egoera onei bueltie emateko gai gean eta Alde zaharra pizte deun. Agur\nAlde zaharreko bizilaguna\nGure herriak duen itxura fisikoa hainbat erabakik hartuta gauzatu da. Alde Zaharraren gertu altzairutegi erraldoi bat dago eta herri luzeran Loiola aldera hasi da ikaragarri. Hau da, herriare erdigunea ez dago Alde Zaharrean.\nAlde Zaharrean erakargarria egiteko hainbat motor jarri behar ditugu. Denon gune komunitario bezala indartuaz.\nKulturaren motorra hor dugu, SanAgustinekin. Kultur eragileen eskutik eta beraiekin batera, Soreasuren ingurua landuaz. Aparkalekua indartzen ari gara eta bide horretan sakondu behar dugu. Bestetik, herriko enparantza eta berdura plaza motorra izateko bidean ditugu. Udalak dituen zerbitzuak pixkanaka bertara ekartzen ari da, Uren ofizina, sindikatu zaharrean zerbitzu ekonomikoak, mankomunitatea...\nTurismoa beste motorra da, Trenaren museoa eta Alde Zaharreko ondarea erakargarria egiten jarraitu, bisita gidatuak, ondorea errekuperatu. Bertako komertzioa laguntzen jarraitu behar dugu, laguntzen bidetik. Eta bizitzeko leku egokia izan behar du, adibidez alokairu laguntzekin gazte batzuek etorri dira bizitzera.\nKrisi ekonomikoak ere eragin handia izan du, beste egoera batek kontsumoak aktibatuko du.\nEgitasmo diferenteekin bideratu behar dugu egin behar dugu aurrera.\n28. Aupa Eneko; Zestoan eta Azkoitian %80ko berziklatze mailara igo direla ikusita, Azpeitian %35etik behera egoteak ez al dik lotsarik ematen? Eske neuri bai...\nHondakinak geuk sortzen ditugu eta guztion arazoa dira. Lotsa gauza askok ematen didate. %70 jasotze birziklapen tasa iristeko helburua dugu eta helburu horretara iristeko sistema bat proposatzen dugu, hauteskunde hauetan hori ere erabakiko da. Krispazioarik gabe eta lasaitasunez abordatu behar den gaia da nire ustetan.\n29. Kaixo, Basuran kontuen 4 utien ezerrez eztezue ein, ta gauziek berdin berdin segitzeik azpetiyen. Noiz alleauko egune azpeitin zeoze eingozuena, reziklaje altu bat lortzeko??\naurrekoari erantzun diot. Guk gobernatzeko aukera ematen badigute herritarrak, hurrengo legealdian dudarik egin gabe.\n30. - Azpeitiko lantegi erreferenteak itxi dira azken urteotan. Langabezia arazo larria da. Gero eta jende gehiagok egiten du lan herritik kanpo. Zer nolako erabakiak hartuko dituzue Udaletik "azpeitian bizi eta lan" egin dezagun? - Azkoitian industria gune berria egina daukate. Azpeitian industria gunea eraikitzea aurreikustun al duzue? - Azpeitia Urola-Kosta eskualdean kokatua dago. Kostan turismoa ekonomiako sektore indartsua da. Horrek, ez al du aukera bat eskaintzen barnealdeko herrientzat eta Azpeitiarentzat? Behar besteko pisua emanten al zaio turismoari? Behar beste indar jartzen al da turismoan? - Azoka plaza berritzeko lanak egiten ari dira. Baina zertarako erabiliko da gune berritua? - Zailtasun ekonomikoak eta pobrezia larrian dauden herritarrak babesteko neurririk hartuko al duzue?\nAzpeitian arazoei etorkizun eta ikuspuntu estrategiko bat egiteko\nAzpeitiko 2025 plan estrategikoa egin genuen herritarrek, eragileek, udal-langileek eta beste talde politikoek parte hartu Enplegua sortzea lehentasuna izan da. Une honetan, 983 langabetu daude Azpeitian, %13,4koa da tasa. Jaisten doa eta horretan jarraitzea da gure erronka. Horretarako bitarteko guztiak aktibatuko ditugu. Kezka sortzen digu lanpostuen kalitateak.\nAzpeitiak duin bizitzeko toki bat izan behar du, behar sozialak ase behar ditugu: laguntzekin, hezkuntza finantzatzeko bideekin, osasun zerbitzuekin?\nGure apustua lehentasunak ikuspuntu integral batetik lantzea da. Guk ez ditugu lehentasunak zatika-zatika puzzle bat bezala lantzen. Esate baterako, turismoa lantzean, ondarea, aktibazio ekonomikoa, kultura, hizkuntza, sortzailetasuna? lantzen ditugu. Lana horrela egin behar da, sinplekerietan erori gabe. Kirola lantzen duzunean ere, enplegua sor dezakezu, parekidetasuna edo hizkuntza sustatzeko aukera ematen dizu; kirol frogen bidez, turismoa ere landu dezakezu. Garapena ez da enpresa sortze soilik, esandako guztia da garapena.\n- Industria guneak, lur publikoa, inportantea da. Badakit, estetikoki ondo geratzen dela kriston pabelloi pila egitea baina, gure ustetan, arazoa edukietan dago. Zementoa izan dezakegu baino edukia dago lana egin beharra. Eta gainera, lur publiko berria egin aurretik zaharra, abandonatuta geratu dena, errekuperatzea izan behar du lehentasuna. Eta, tamalez, eremu asko ditugu.\n- Turismoa aukera handia da, azken urteotan aktibatu dugula iruditzen zait. Barnekaldeak baditu bere aukera, gu ere praktikan Kosta gara (euskal kosta), eta guk baditugu eskaintzeko leku oso esanguratzuak. Eta hilabetez hilabete bisitari kopurua gora doa. Egitasmoak ezagunak dira: bost geltoki, urola gustgarri, euskadi gastronomika, inaziotar bidea, Madalena ..Orain arte ez ziren turistak Azpeitiko kaleetan ikusten, orain ikusten ditugu. Ofizina berria irekitzera goaz Azpeitian. Hala ere, beti dago gehiago egiteko.\n- Berdura plazaren zati bat Mankomunitatearen bulegoentzako izango da, eta beste zatia berdura plaza izatearen aldeko apustua egitea aldekoak gara, eragileekin adostuta, baserritarrekin, postuak herritarrekin diseinatzeko bileretan ari da udala. Motorra beharko luke Alde zaharra eta herriarentzat. - Udalak pobrezia azterketa egin berri du eta, noski, bere lehentasuna da inor atzean ez uztea. Horregatik, aprobetxatzea nahiko nuke egoera horitetan dagoen edozein Udalera gerturatzeko.\n31. Nondik etorri zen alokairu laguntzena?\nEtxebizitza politika berri bat abian jartzen saiatzen ari gara. Etxe berriak egin beharrean etxe zaharrak ongi erabiltzearen eta alokairuan aldeko apustua. Etxe bat egingo bagenuke 150.000 ? kostatuko litzaiguke, laguntzen bidetik askoz herritar gehiago lagundu genezake, gainera eremu batzuek bereziki laguntzen ditugu, esaterako Alde Zaharra. Udalak ordainketak egin beharra ziurtatzen du eta gainera alokairu prezioa mugatu, horrela jabeak segurantzia du eta prezioen inflaziorik ez dago. Gainera, jabeak ez badu alokatzen eta etxea hutsa badu errekargoa ordaindu behar du. Ekonomia aktibatzen da. Azken deialdian gainera gazteez gain, banatu , edadetu eta elbarriei ireki diegu. Eta errentaren araberako laguntzak izango dira.\n32. Egunkaria auziari buruz zer dezu esateko\ninjustizia handi bat, ezin den ahaztu injustizia bat. Ondorioak oraindik guztiz mingarriak dira, eta sufrimendu ikaragarria sortu duena.\nRuper Ordorikak abesti hau idatzi zuen, Egunkariaz:\n33. Aupa Eneko; Politiko guztiak berdinak direla eta EAJ eta Bilduren artean diferentziarik ez dagoela diotenei, zer esango zenieke?\nberak jakingo du esaten duena, gure ustetan badaude diferentzia nabarmenak. Bestela gogoratu ze partehartze, ze galdeketa ordenantza, ze aurrekontu bilera, ze eragileentzako mahai, ze auzo bilera, ze auzo-alkate, ze informazio zegoen udalari buruz interneten ... egin ariketa; ondo kudeatu behar da edozein egoeretan baino gure balioak eta herritarren egiten diogun planteamendua guztiz diferenteak dira. Eta gu, kontradizio guztiekin ere, nitidoak gara gure planteamenduetan.\n34. Kaixo Eneko! Bestelako politika eredu baten lemapean diarduzue lanean, zure iritziz zertan aldatu da Azpeiti eta azpeitiarron egoera azken lau urteotan? zein izan dira zuek udal gobernuan egon izanaren diferentzia nagusiak?\nAurreko galderari ere erantzun diot, guk uste dugu bi ereduak diferenteak direla. Begiratu herritarrekin elkarlana. Udal gobernu honek erabakiak hartu ditu, etengabe begi bistan den moduan, baina egiteko moduak oso diferenteak izan dira: elkarlanean, informazioa eskainiz eta ikuspegi estrategikotik. orain estrategia bat dugu, eta aurrera egiteko ekimenak, arlo ia guztietan. Eta uste dut Udalak abian jarri dituen egitasmoak, egoera oso oso zail batean, herritarren bizi kalitatea hobetzea izan dutela helburu.\n35. Arratsaldeon Eneko. Duela aste gutxi aurkeztu da Azpeitiko bizikidetza taldea. Albiste eta ekimen ederra eta beharrezkoa da. Ildo honetan, ba al duzue asmorik bizikidetza lantzeko baliabide eta egitasmoak martxan jartzeko? Gutxi batzuek egin duten hori herritar ororengana zabaltzea litzateke ideala, ezta? Eskerrik asko ta segi ondo!\neskerrik asko. Benetan gure lehentasunetako izan da eremu hau, uste dut Azpeitiak sekulako saltoa egin duela gai honetan, eta beste hainbat herrirentzako eredu bilakatzen ari dela. Eta, noski, aurrera egitea planteatzen dugu lan ikaragarria dagoelako oraindik egiteko, baliabideak jartzen ari gara (2015ko aurrekontuetan badaude), eta herritarrak guri konfiandatza ematen baditugu jartzen jarraituko dugu elkarbitzitza azpeitiar denontzat iristeko.\n36. kaixo alkategai: urolako trena bear bearrezkoa ikusten det, izan ere, zestuan ere, aparkatzeko arazo larriye zegok, zestuko amabirjinetan, kiroldegi atzien, belardietan eta hortz kliknika edo arocena hotel parien espaloi gañien aparkatzen da. Azpeitin, urtziko espaloi gañien, burnibideko bus geltokiyen, enfin, komunsorora eskubiyen iraurgi ikastetxien bidean ere, hesia dagoen tokian. anbulategi parien bi aldeetan.Zer deritzozu urolako trena bear bearrezkoa dela? ondartza sasoian busak txerrien antzera busak beteta doaz bai azkoiti-zarautz, era berean, zumarraga-zumaia jendez gañezka doazte. Izan ere, urolako trenari nai adiña bagoi geitu daitezke.Geiegi gabe, eskerrik asko alkate.\ngai honen inguruan iritzia eman izan dut,\nGuri, Urola bailaran, trena gustatzen zaigu gehien. Herritarrak eta merkantziak komunikatzeko modu seguruena izateaz gain, energia kontsumo ikuspuntutik efizienteena da. Horrez gain, hainbat abantaila du: ingurugiroan egiten duen txikizioa txikiagoa da, lur okupazioa eta zarata gutxiago, errepideek, autobiek, autopistek edo abiadura handiko trenek egiten duten suntsiketarik ez du eragiten.\nGainera, gure bailarak bazuen trena. Urola izena zuen. Norbaitzuk (ezetz asmatu nortzuk?) kendu egin zuten, ez naiz gogoratzen zeinen izenean, baina seguru diru kontuak izango zirela medio. Gero gobernuan egon diren urte luzeetan elkarri pilota botatzen pasa dute denbora, inongo irtenbiderik eman gabe.\nTrena kendu zuten berdinek, lotsa gutxirekin, bailara komunikatzeko errepide erraldoi bat egitea proposatu dute Zumarragara!? (hemerotekak begiratzea besterik ez dago, Azpeitiak bazuen beste proiektu bat... Horretan jarriko bagina, ez al dugu hobe Zestoatik Donostiarako bidea hobetzea?).\nGuk trena behar dugu nagusiki, kotxe trafikoa gutxitu eta bailara ondo komunikatzeko, eta ditugun errepideetan hobekuntzak ere bai. Gure ongizatea hobetuko du, lurralde kohesioa lortuko dugu eta sostengarria da.\nEta Eusko Jaurlaritzari dagokio gure bailarako trena egitea. Zumarragarekin eta Zumaiarekin ongi komunikatuko gaituena. Gertuko trena. Gure bailara behingoz bailara izateko (orain, Urola-Kosta, Urola-Erdia eta Urola-Garaia eskualdetan sakabanatuta gaude). Gu aspalditik ari gara eskatzen. Baina, beste bailara edo proiektu batzuek izango dira lehentasuna.\nUrolako tren publiko, azkar, seguru, efiziente, kalitatezko eta edonork ordaintzeko modukoaren aldeko apustua egin ordez, Abiadura Handiko ezinezko tren proiektu garestiegiaren (termino guztietan) alde egin du Jaurlaritzak. Gure bailara alde batera utziaz. Guk gertuko trena defendatuko dugu, gurea, herrikoa, Urolakoa... aldrebeskeriak egiteko ez dezatela gurekin kontatu.\n37. Aupa! Nik galdera bea daket biyontzat. Azken urtietan euskerazko prentsai ta telebistai dirulaguntzak eman dixkozue. Jakin laike zuek ze prentsa mota kontsumitzezuten? ZE PERIODIKO EROSTEZU EGUNERO? Ze telebista kate dituzu guatukunak? Estrategikuek die eo ekintza sinbolikue da zuentzat?\nBerriako harpideduna naiz. Euskal hedabediei lotuta egin izan dut lana. Telebista gutxi kontsumitzen dut, gehiago internetez. Guztiz estrategikoak dira guretzat.\n38. Iep! Zer emaitza espero dituzu maiatzan 24ko hauteskundetan? Zer gertakoa Azpeitin? Bipartidismue ikusiko al deu?\nherritarrak jarriko gaituzte bakoitza bere lekuan. Ez dago epaile zorrotzagorik.\n39. Kaixo, Ez al zaizu iruditzen plaza berritzearen galdeketa gaizki egin zela? Kiosko MANTENTZEA esan zen eta orain zer eta bota egin duzue berria egiteko, badakit gaizki zegoela kioskoa, baino hori hasieratik zenekiten eta ez dakit zergaitik ez zenuten esan garbi kiosko berriegingo zela. Honek agian, emaitza baldintzatu zezakeen. Bestalde zergaitik daude galdirik plaza berdurako lanak?? Agur,\ngaldera hau uste dut erantzun dudala, asko dago hobetzeko eta kritikoak gara. Halare, guk hasieratik esan genuen kiosko eraberritu behar zela eta funtzionala behar zela, ezin zela eszenatokia montatzen ibili zituen kostuentzat. Eta kiosko zaharra eraberritu behar zela. Hemerotekak hor daude. Berdura plazan barruko instalazioekin ari dira eta une honetan beste fase bat adjudikatzen.\n40. Arana Kaletik anbulategira doan zubia aldatzeko proiekturik ba al duzue?? Urteak daramatzagu auzokideok zubi honen inguruan kexu, Askotan presaka zeharkatzen dugu, autobusera, eskolara edota medikuarengana berandu goazelako. Gainera, duen gorabehera horrek oztopo handia suposatzen du edadetuentzat, eta behin baino gehiagotan erori izan da norbait bertan. Eskerrikasko\nzure ekarpena jasota geratzen da. Aztertuko dugu gaia. Egia da zubiaren diseinua ez dela egokia baina suposatzen dut UR AGENTZIAk behartutako izango dela eta zaila izango dela aldatzea. Begiratuko dugu ze aukera ematen dituen.\n41. Kultur azpiegiturai dagokiyonez, Sanagustin martxan jarri da eta ikusi da martxa onien dabilela gainea. Herrira eundoko ekarpena ein dula. Baino Soreasu hor dao eta behin eta berriz aitu diyou PNVei abandonaute auki dezutela... Zertan dao hori, zerbait aurreau dezute??\nSoreasuz hitzegiteaz gutxienez 4 gauzetaz hitzegin behar dugu. 1.- Auzoa; auzoa guztiz abandonatua zegoen, ez zuen espaloirik ere, eta buelta bat eman dezakezu zenbat urbanizazio obra egin diren, auzotarrak eskatuta. 2.- Aparkalekua; ez zen erabiltzen, sustatu egin da eta hainbat ordutan dohainik jarri, auzotarrei 12 orduz, alokairu merkatu. Hau da, erabilpena indartu. 3.- Soreasu erakina: SanAgustin kooperatibaren esku dago, hau da, kultur mahaiaren esku eta indartu egin da, antzerkia, herri-proiktuak, zinea...4.- Lokalen egokitzapena, kultur eragileekin egindako azterketan barne ibili da Udala, eta kultura eragileekin abordatu nahi dira egokitzapenak. Hala ere, zati bat egokitzatu da: banda, koroa, elkarrekinek lokala du. Kontuan izan behar duzu egokitzapen osoa 5/6 miloi kostatzen dela eta hobe pixkanaka joatea eta batez ere Soreasun protagonista izan behar duten kultur eragileekin batera.\n42. Plan urbanistikoarekin epaiekin ze pasatu zen?\nJon Berasategi Bastida\nEpaiak plana anulatu zuten 2007 urtean eta ondoren 2012 urtean Auzitegi Goreneko epai batek berritsi egin zuen aurreko plan urbanistikoak ez zuela balio, ez zela egokitasunez egin. Epai mordozka zeuden, adib. etxebeltz eremuan. Epaia ia guztiak bertan behera geratu ziren. Plan berriak epai guzti haiek indarrik gabe utzi zituen. Hala ere, epai zahar bat dago bizirik, Azautza eremuko epaia. Guztiz itxi gabe dago. Epaia bere bertan ezin delako bete, 1999 urteko epaiak Auzautzako etxeak botatzea erabaki zuen, eztabaidatzen ari da epaitegian. Eta ez betetzearen ondorioak zeintzuk izan daitezken. Hala ere, gure ustetan plan berriak garantia legala ematen digu epai honen aurrean.\n43. Kaixo! Legealdi hontan zer utzi dezue eiteko edo eiteke?\nDudarik gabe gauza asko, azpeitiarren bizia hobetzeko arlo asko daude; ez da inoiz bukatuko. Lau urte herri batentzat ez dira ezer. Eta hartutako norabidean sakontzea.\nMila esker denoi galderagatik, badakizue maiatzaren 24ean guztion esku egongo da udal gobernua aukeratzea, ez geratu etxean eta bozkatu bakoitzaren kontzientziaren eta iritziaren arabera. Ondo segi.


Bigarren mundu gerraren aldiak | Historia | Xuletas, chuletas para exámenes, apuntes y trabajos\nBigarren mundu gerraren aldiak\nEscrito el 15 de Septiembre de 2016 en vasco con un tamaño de 9,13 KB\nBI POLOKO MUNDUA: GERRA HOTZA ETA DESKOLONIZAZIOA\n1.- Zergatik eratu ziren bi Bloke antagoniko handi Bigarren Mundu Gerra amaitutakoan?\nBigarren Mundu Gerra amaitutakoan, eragin ezberdinpeko bi eremutan banatu Zen Europa, bata estatubatuarrena eta bestea sobietarrena. Bi eredu antagoniko Egon ziren: AEBk, kapitalismo liberala, eta SBk, Sozialismo komunista.\nKapitalismoa eta demokrazia liberala zerabilen, Ekonomian Marshall Plana eratu zen, eta aliantza NATO (OTAN) izan zen.\nSozialismoa eta Alderdi komunistaren kontrola zerabilen, ekonomian COMECON eratu zen, eta aliantza Varsoviako Ituna izan zen.\n2.- Zeren metafora izan zen Burdinazko Oihala (Telón de acero/IronCurtain)? Nork esan zuen?\nEuropa bi bloketan banatuta zegoelako Churchillek Burdinazko Oihala deitu Zuen. Ameriketako Estatu Batuen aliatuek eta Sobietar Batasunak eta haren Aliatuek eratu zuten.\n3.- Azaldu Alemaniaren Zatiketa\nGerra amaitutakoan, britainiarrek, frantsesek, estatubatuarrek eta Sobietarrek okupatutako lau eremutan banatuta geratu ziren Alemania eta Berlin. 1948an, Mendebaldeko hiru aliatuek lurraldeak batu eta Alemaniako estatu Federal bat sortu zuten. SBk Berlin blokeatzeko agindu zuen eta Estatu Batuen Erantzuna aireko zubi bat sortzea izan zen. Krisiaren ondorioz, Alemania Federala eta Alemania Demokratikoa eratu ziren, eta Berlin ere bi zatitan Banatu zen, harresi bat eginez bien artean.\n4.- Zer da Gerra Hotza?\nBigarren Mundu Gerraren ondoren, Ameriketako Estatu Batuak eta Sobietar Batasuna blokeen arteko tirabiren barruan, azpijokoa ere erabili zuten biek, Baita etsaiaren aurkako propaganda eta espioitza ere. Baina biak ala biak Sekulako arma-lehiaketa batean aritu ziren.\n5.- Zer gatazka garatu ziren Gerra Hotzaren garaian?\nBi superpotentzien arteko lehiaren ondorioz, gatazka armatuak izan ziren Haien lurraldeetatik oso urruti ere.\n50ko hamarkadan errusiarrek iparraldea okupatu Zuten, eta estatubatuarrek hegoaldea. Korea bitan banatuta gelditu zen.\n50ko hamarkadan hasi zen eta 70ko hamarkadan Bukatu zen. Frantsesek atzera eginda, Ameriketako Estatu Batuek Hego Vietnam Lagundu zuten, baina AEB ez ziren izan gai gerra irabazteko. 70ko hamarkadan Vietnam batu egin zen, komunismoaren pean eta HO ChiMinh buruan zegoela.\n1959an Fidel Castro zen burua eta erregimen Iraultzaile bat ezarri zen Kuban. SBk Kuba lagundu zuen. Tirabirarik handienak 60ko hamarkadan eman ziren: sobietarrek Kuban misil nuklearrak instalatzeko Mehatxuari aurre egiteko, AEBk itsas blokeoa agindu zuten. Egun batzuetan, Urduritasun handia izan zen nazioartean, eta azkenean, sobietarrek base Militarrak desegiteko konpromisoa hartu, eta AEBk blokeoa kendu zuten.\n6.- Zer izan zen bizikidetza Baketsua? Zergatik jaso zen?\nSBnKhrustxev eta AEBn Kennedy zuzeneko harremanak izaten hasi ziren, “telefono gorri” delakoaren bidez, eta bizikidetza baketsua eta bi blokeen Arteko lasaialdia hasi ziren.\n7.- Zer dela-eta sortu ziren Emantzipazio-mugimenduak kolonietan?\nBigarren Mundu Gerra bukatzean hasi ziren, hainbat arrazoirengatik:\n-Kolonietako Biztanle gehienek independentzia nahi zuten, metropoliek beren bizimodua eta Kultura inposatu baitzituzten.\n-Potentzia Kolonialek izen ona galdu zuten nolabait. Porrotak amaitutzat eman ziren arraza Zuria nagusi zelako eta Europako potentziak garaiezinak zirelako mitoa.\nEskubideen Adierazpen Unibertsalak herriak beren buruaren jabe izateko Eskubidea aldarrikatu zuen.\n-Bi Potentzia nagusiek deskolonizazioa babestu zuten, Europako herrialdeak ahuldu Nahi baitzituzten.\n8.- Zer izan zen Bandungeko Konferentzia?\n1955ean Bandungeko Konferentzia bildu zen, eta Afrikako eta Asiako Herrialdeak bildu ziren. Hainbat printzipio hitzartu zituzten Bandungen: Kolonialismoaren kontra, nazio guztien subiranotasuna eta berdintasuna, Gatazkak modu baketsuan konpontzeko konpromisoa eta Afrikako eta Asiako kultura Defendatzea.\n9.- Noiz abdikatu zuen Enperadoreak eta Txinako Herri Errepublika sortu zen? (Noiz, nork eta nola) Txinako Errepublika aldarrikapena eta erreformak.\nTxinan, azken enperadorea kargutik kendu ondoren, 1911n, errepublika Aldarrikatu zuten, MaoZedongek zuzenduta. Gerra Zibila piztu zen, komunistek Irabazi zuten eta 49an Maok Txinako Herri Errepublika aldarrikatu zuen Pekinen. Txinako gobernu komunistaren bi helburu nagusiak izan ziren hazkunde-prozesu Ekonomiko bat hastea eta gizarte komunista ezartzea feudalismoa ezabatuz.\n10.- Noiz eta nola eman zion Britainia Handiak independentzia Indiari? Nor da Gandhi?\n1947an, Britainia Handiak Indiaren independentzia onartu zuen. Gandhik Zuzendaritza ikasi zuen eta Indiaren independentzia modu baketsuan lortu zuen, Erresistentzia baketsua bultzatuz.\n11.- Noiz, nola eta zergatik Sortu zen Israeleko estatua?\nPalestina britainiarren protektoratu bat zen. Musulmanak bizi ziren Nagusiki, baina baziren judu talde handiak ere. II Mundu Gerra ondoren, NBEren Ebazpen batek Palestina bi estatutan banatzea proposatu zuen, eta horrela Israelgo Estatua aldarrikatu zuen. Palestinarrek eta inguruko herrialde Musulmanek ez zuten estatu berria onartu, eta bakarrik gerra gehiago piztu Ziren. Palestina Askatzeko Erakundea sortu zen eta Jassir Arafatek zuzentzen Zuen. Azken hamarkadan, Israelen palestinarren agintearen peko lurralde Autonomo bat eratzea hitzartu zen. Dena den, gatazka bizirik dago oraindik.\n12.- Ameriketako Estatu Batuak, mundu kapitalistaren buru\nAEBk gerra ondoko berreraikuntzan laguntzeko Europa laguntzeko programa Sakon bat garatu zuten: Marshall Plana. 60ko hamarkadan Kennedy demokratak Hauteskundeak irabaztea lortu zuen eta presidente izendatu zuten. Beltzen Eskubide zibilen aldeko mugimenduaren ordezkari nagusia Martin LutherKing izan Zen eta Bakearen Nobel saria eman zioten. Sistema politiko demokratikoak Sendotu ziren Mendebaldeko Europan. Azkeneko diktadurak (Grezia, Portugal eta Espainia) 70ko hamarkadan amaitu ziren. AEBen aliaturik onena Japonia izan zen, Eta munduko bigarren potentzia ekonomikoa bihurtu zen Japonia.\n13.- Sobietar Batasuna eta Bloke sozialista. Komunismoaren krisia eta hondoratzea\nBigarren Mundu Gerraren ostean, gobernuko buru Stalin bere “kultua” sustatu Eta disidente orori sistematikoki jazarri zitzaion, Estatuaren benetako izua Piztu zen. Stalin hil zenean 50ko hamarkadan SBndesestalinizazioa hasi zen. 60ko hamarkadan Khrustxev izan zen gobernuburua.\n14.- Europar Batasuna Sortzeko prozesua\nEuropako Ikatz eta Altzairuaren Erkidegoa:\nFrantziak eta Alemaniak Europako Ikatz eta Altzairuaren Erkidegoa proiektua 1951n martxan jarri zuten, Eta Italiak, Belgikak, Herbehereek eta Luxenburgok hartu zuten parte.\nHerrialde horiek Erromako Ituna sinatu zuten. Aduana-batasun hutsa zen funtsean, eta ondasunen zirkulazio librean bakarrik Zuen eragina. Hori dela eta, Merkatu Bateratu esaten zitzaion Europako Ekonomia Erkidegoari 1957an.\nMendebaldeko Europako herrialde gehienak gizarte- Eta ekonomia-eredu komun bat zuten, sozialdemokraziak haietan zuen Garrantziagatik. Ongizate-estatuaren europar eredu esan izan zaio, eta Estatuak Babes sozial handiagoa ematen die herritarrei horretan. Zergadunak Aberastasunaren arabera zerga-sistema baten bidez lortzen du. Estatuak herritar Guztiei zerbitzu jakin batzuk bermatzeaz arduratzen da: irakaskuntza publikoa, Osasun unibertsala eta pentsio-sistemak.\nPertsonen zirkulazio librea eta Barne-mugarik eza hitzartu zuen.\nGerra hotza bloke bakoitzaren aliatuak Bigarren gerra hotza Burdinazko hesia gerra hotza Koreako gerra zergatik sortu zen bigarren gerra mundiala Gerra hotza ANTIKOMITERN ITUNA Ameriketako Estatu Batuen blokeoa kubari Gerra hotzaren aldiak


Orio • ZUZEU\nOrioko Udalak gaur arratsaldean inauguratuko du ofizialki Arraunketako eta Piraguismorako Teknifikazio Zentroa . Ekitaldi xumea izango da, Orioko arraun historiari aitortza egiteko baliatuko dutena, ...\nNi eta nire tribukoak ez gaituzte ondo ikusten toki askotan: arraun munduko Real Madril garela, ijito deitzen digute eta beste hamaika gauza. Alde batera utziko dut ijitoena, kontu horri oso erantz...\nAzken arnasa, murgildu aurretik\nZelako ezin egona, unibertsitatera berriz joateko hiru egun besterik falta ez zaizkizunean. Uda amaierak arraroak egiten zaizkizu, ez baitago zer eginik, beharrak asmatu behar izaten baitituzu, be...\nUztailak 16-10: Bisigua Orio Estilora jaialdia\nOrioko plaza jatetxe dotore bihurtuko da uztailaren 16tik 19ra. Lau egun horietan Bisigua Orio Estilora jaialdiaren bigarren edizioa ospatuko da kostaldeko herrian. Jardunaldi gastronomikoar...


[Museora] Mirandaolako Parkea. Burdinak batzen ditu - Gipuzkoako Hitza\n[Museora] Mirandaolako Parkea. Burdinak batzen ditu\n2016, azaroak 04 Albisteak, gipuzkoa, Kultura, Museora 1253\nBurdin Haraneko museoak modu independentean bisita daitezke, baina egitasmoa kudeatzen duen Lenbur fundazioko kide Olatz Condek azaldutakoaren arabera, bi ibilbidetan batzen dituzte horiek guztiak, betiere Mirandaolako parkea abiapuntu hartuta. “Burdinaren Haranean Erdi Arotik gaur egun arteko historia kontatzen dugu, eta horretarako bi ibilbide egiten dira. Lehena, Burdinolen Ibilbidea, landa gunean dauden museoetan egiten dugu, Mirandaolatik Aizkorri-Aratz natur parkera joaten da, eta XI-XVIII. mendeen arteko historia kontatzen dugu”. Euskal Burdinaren Museoa eta Mirandaolako burdinola bisitatu ondoren, Brinkolan, Igaralde baserrian, Ogiaren Txokoa bisitatzen da, eta Erreizabal baserrian, Artzaintzaren Ekomuseoa.\n“Bigarrena ere Mirandaolatik abiatzen da, baina herrirantz egiten da bidea. Langileen Ibilbidea da, eta XVIII. mendetik aurrerako historiari erreparatzen zaio”. Bisita horretan, industrializazioak herritarren bizimoduan izandako eragina aztertzen dute. “Poliki-poliki, herriak aldatzen joaten dira, burdinolak lantegi bihurtzen dira, olagizonak langile metalurgiko, immigrazioak eraldaketa eragiten du… Hemen, Legazpin, kontatzen dugun arren, Euskal Herriko herri askotan gertatutakoaren kontaketa da guk egiten duguna”. Bisitaren hasiera berdina da, Mirandaolako Parkean abiatzen baita, baina ondoren 1950eko eskola, langileen etxebizitza eta lantegia bisitatzen dira.\nBisitatzen diren tokien benetakotasuna nabarmendu du Condek. “Hemen ez dago ezer kartoizkoa. Burdinola benetako burdinola bat zen, baserriek beren jarduerarekin segitzen dute, 50eko hamarkadako eskolaren gela benetako gela bat da, ikastolan kokatuta dagoena, tailerra benetako tailerra da… Dena da egiazkoa”.\nBisita gidatuak egitea gomendatzen du Condek. Modu librean egin daitezkeen arren, gidari batek historia ulertzeko giltzak ematen dituela dio. Eta antolatzen dituzten bisita gidatuen artean “familientzako planak” nabarmendu ditu. “Urtean bisitatzen gaituzten 26.000 lagunen zati handi bat familiek osatzen dute, eta haiei begira eskaintza berezia daukagu prestatua urte osorako”. Horietako bi egiten dira Mirandaolako Parkean: Burdintxo —joan den asteburuan amaitu zen eskaintza— eta Olentzero ikazkina Mirandaolan —abenduaren 23ra bitartean, asteburuetan—. Beste hiru planak, Burdin Haranean sartzen diren arren, ez dira Mirandaolako Parkean egiten: Artzaitxo Egunak —martxoan eta apirilean—, Erle Munduan —asteburuetan— eta Errotari Egunak —uztailean—.\nOlentzero izango da, beraz, hurrengo asteetako protagonista. “Olentzero ikazkina da, eta burdinolara jaisten da mendian egindako ikatza ekartzera. Olentzeroren kondairarekin hasten dugu bisita, eta bat-batean, ustekabean, Olentzero etortzen da. Inportantea da umeei ez esatea Olentzero ikusiko dutela, sorpresa handia hartzen baitute hura ikusita”. Ondoren, familiek parkean kokatutako Burdinaren Museoa bisitatzen dute. Burdintxo tailerrak ere bi gunetan egiten dira: burdinolan eta museoan. “Aste Santutik aurrera egiten dira, eta martxan jartzen dugu burdinola. Burdintxo pertsonaiaren bitartez azaltzen zaie umeei burdinaren historia eta burdinak Euskal Herrian izan duen garrantzia”.\nMuseoa ardatz hartuta egiten dira bisita biak, baina bisitaren edukiak aldatuta. “Orain, txondorra nola egiten den erakusten zaie, eta Burdintxo-rekin burdinola ikusten dute martxan. Gaia aldatzen da, eta bisita ere bai”.


Mancomunidad de la Merindad de Durango - Futbol entrenatzaileak euskaraz trebatzeko eskola badator Durangaldera\nFutbol entrenatzaileak euskaraz trebatzeko eskola badator Durangaldera\nProiektu hau, Durangaldeko futbol taldeak euskalduntzeko egitasmoa da. Bertako talderik gazteenetako entrenatzaileei futbol entrenamenduen inguruko formakuntza teoriko eta praktikoa ematea da asmoa, baina formakuntza hori euskaraz eta euskararen erabilerara bideratutakoa izango denaren berezitasunarekin.\nFutbola eta euskara uztartzen dituen egitasmoa honek, kirola eta aisialdia euskalduntzeko urratsa izan nahi du.\nEgitasmoaren antolaketari dagokionez, saio teorikoak 2011ko apirila eta ekaina bitartean gauzatuko dira Durangoko Behargintzako eraikinean. 2 orduko 12 saio burutuko dira. Eta saio praktikoak denboraldia hasten den garaian, iraila urria bitartean, gauzatuko dira futbol-zelaietan.\nHurrengo fasea, proiektuaren eragina neurtzeko jarraipen eta kontrola egitearena izango da. Honek, proiektuaren garapena aztertu eta bilakaeraren ikuspegi objetiboa izatea ahalbidetuko digu. Hots, Durangaldeko futbol elkarteetan aritzen diren eta eskolan parte hartuko duten entrenatzaileak, norberaren taldea noraino euskalduntzen ari diren aztertzea. Ibilbide osoan, besteak beste, Koikili Lertxundi kide den, Itzarri aholkularitzako adituak izango dira gidari.\nAipagarria da, bestalde, klaseak presentziazkoak izango badira ere, ikastaroa on-line egiteko aukera ere egongo dela; horretarako prestatuko den moodle plataformaren bitartez. Beraz, proiektu honetan teknologia berriek izango duten garrantzia nabarmena izango da, erabilitako material guztiek aipatutako tresna teknologikoaren laguntza izango dutelako.\nAntolatzaileak: Durangoko Merinaldearen Amankomunazgoa, Abadiño Udala, Atxondoko Udala, Berrizko Udala, Durangoko Udala, Elorrioko Udala, Garaiko Udala, Iurretako Udala, Izurtzako Udala, Mañariako Udala, Zaldibarko Udala.\nLaguntzailea: Berbaro Elkartea


Plasmodium vivax - Wikipedia, entziklopedia askea.\nPlasmodium vivax protozoo parasito bat da, giza patogenoa. Malaria sortzen du gizakian, eta beste hainbat animalietan ere gaixotasuna sortzen duen parasitoa da. Plasmodium generoko hamaika espezie deskribatu izan dira historian zehar, baina soilik 4 dira gizakia infekta dezaketenak: Plasmodium vivax, Plasmodium ovale, Plasmodium malarie eta Plasmodium falciparum.\nEspeziea Plasmodium vivax\n[[Giovanni Battista Grassi, Raimondo Feletti|]], 1890\nForma irregularreko protozooa da, ez du lokomozio estrukturarik aurkezten eta fasearen arabera morfologia ezberdinak garatzen ditu.\nTrofozito helduek forma ameboidala aurkezten dute. Handiagoak izaten dira, eritrozitoaren tamaina oso betetzera heltzen baitira.\nMakrogametozitoak borobilak edo obalo formadunak izan daitezke. Zitoplasma homogeneo eta kromatina oso trinkoa dute, eta beraz, nahiko txikia. Orokorrean eszentrikoa da eta malariaren pigmentua oso kontzentratua aurkezten da.\nMikrogametozitoan, ordea, txikiagoa da, kromatida zentral eta ez oso bereizia, eta pigmentuari dagokionez nahiko sakabanatua izaten da.\n3.3 Gordelekua eta transmisioa\nEltxoak ziztatzean gizakian P. vivax-en esporozitoak, hau da, parasitoaren forma inaktiboak, sartzen ditu gizakian. Zuzenean odolera edo bide linfatikotik sartu daitezke eta 45 minutu ondoren hapatozitoetara pasako dira. Hepatozitoetan hasten da fase asexuala (eskizogonia hepatiko edo tisular primarioa, ziklo exo- edo aurre-eritrozitario primarioa).\nEsporozitoak eskizonte helduetara eboluzionatuko dute, hepatozitoak apurtuko dituztelarik eta merozitoak askatuko direlarik odol-zirkulaziora. Orain, fase hematikoa edo eskizogonia intraeritrozitikoa hasiko da.\nHainbat ziklo asexual ondoren, parasitoen parte bat gametozitoetara eboluzionatuko du, hau da, forma sexualera. Eltxoaren bigarren ziztada batean gametozito hauek irentsiko ditu eta eltxoaren barnean emango da ziklo sexuala esporozito gehiago sortuz.\nP. vivax espeziearen banaketa, munduan.\nEdonor kutsa daiteke malariaz. Honen sintomak ez dira zertan segituan pairatu behar, batzuetan hilabeteak edota urteak eman daitezke azaleratu arte. Ala ere, orokorrean 7-30 egun bitartean irauten du inkubazio garaia.\nMalaria benignoa da mikroorganismo honek sortzen duen gaixotasuna. Ez da Plasmodium falciparum -aren malaria bezain hilgarria, baina bai hedatuagoa dago. Soilik eritrozito heldugabeak afektatzen dituenez, selektiboa dela esan dezakegu eta honen ondorioz ez ditu sintoma larriak sortzen.\nGainera, ez da gizakiaren gaixotasun ezpezifikoa. Beste hainbat tximio infektatzako ahalmena du eta hauetan askoz hedatuago dago gaixotasun hau.\nEz ditu sintoma espezifikorik, hau da, gripe baten sintoma berdinak izaten ditu: giharretako mina, sukar handia, beherakoak, goragaleak eta zefaleak.\nParasitoaren presentzia detektatzeko, gaixoaren periferiako odoleko tindaketa eta behaketa mikrozkopiaz da diagnostikorik ezagunena. Ermamitik odol tanta hartuz eta honetan frotis edo tanta lodiaren teknika ( 3 edo 4 tantekin egiten da azken hau ) aplikatuz, parasitemiaren detekzio azkarra egiteko ahalmena ematen digu, nahiz eta odol zelulen lisiaren ondorioz ezin behatu espezie zehatza. Gaur egun, metodo hau erreferentzia bada ere, beste metodoak ere erabiltzen dira.\nAntigeno parasitarioen detekzioa da oso metodo erraza azkarra eta sentikorra. Ez da mikroskopiorik behar, baina metodo honek ez du inolako kuantizaziorik ematen. Honen ondorioz, soilik mikroskopia erabilgarri ez denean erabiltzen da, gaixotasunaren egoera ezin baita jakin. Markatzaileen artean aipagarriak dira HRP-2 ETA lactato deshidrogenasa plasmodium malaria sortzaile guztietan aurkitu ahal duguna.\nAzkeneko teknikak, molekularrak dira. Hauetan, PCR teknika erabiltzen da malaria sor dezaketen lau espezie parasitarioen DNA genomikoa detektatzeko. Teknika honen zehaztasunak parasitemiak, txikiak izan arren, erakusten ditu baita infekzioak mixtoak badiren. Gainera, hauen kuantifikazio potentziala egiteko ahalmena ematen digu, tratameduaren eraginkortazuna zehaztuz. Horrez gain, teknika honen komertzializazio eskasa, laborategi gehienen esku ez egoteak eta urgentzia kasutan geldoegia izateak erreserba teknika bezala izatea da ohikoena, mikroskopia eta antigenoen detekzioa erabilenak bezala utziz.\nGordelekua eta transmisioaAldatu\nAnopheles generoko eltxoen listu guruinetan gordetzen dira esporozitoak.\nEskuarki, Anopheles eltxoen ziztadarengatik. Izan daiteke ere bide bertikaletik, hau da, amak semeari transmititzea, baita oso arraroa den arren odol transfusioz kutsa daiteke beste pertsona bat.\nNeurri nagusia, P. vivax-en bektorea saihestea da; moskitoen ziztadak, larruazala estaltzen duen arropa eta txapela eramanez neurri handian ekidin daitezke. Gainera, eltxo uxagarria erabiltzea gomendagarria.\nHerrialdearen arabera prebentziozko medikamentua, kimioprofilaxia, hartu behar da, bidaien hasieran, bitartean eta bukaeran.\nEltxo sare intsektizidekin tratatuak erabiltzea garrantzitsua da gaua hauek aktibatzen baititu.\nGaur egun, ez da ezagutzen malariaren aurkako txerto eraginkorrik.\n↑ (Ingelesez) Iglesias, Javier Avila, Miguel. «Sociedad Española de Enfermedades Infecciosas y Microbiología Clínica» SEIMC . Noiz kontsultatua: 2019-03-14.\nEspezieak: Plasmodium vivax\nAzken aldaketa 14 abendua 2019(e)an, 20:31(e)tan


13 ind UPV C ACT FIS DEP vit eu | OBSERVATORIO unibasq\nJarduera Fisikoa eta Kirola Zientziak (Vitoria-Gasteiz) – UPV / EHU\n+ info Unibertsitatean sartu berri diren ikasleentzako unibertsitate-plaza kopurua ikasketa horretan.\n+ info Unibertsitate ikasketa ofizialean (ez unibertsitate sisteman) ikasle berrien kopurua, aurre izen -emate prozesuaren bitartez heldu direnak eta prozesu horretan hautatutako lehenengo aukeran matrikulatu direnak.\n+ info Unibertsitate ikasketa ofizialean (eta ez unibertsitate sisteman) ikasle berrien kopurua, aurre-inskripzio prozesuaren edo espediente lekualdatzearen bitartez heltzen direnak, baldin eta gradura lehen mailan sartzen badira, lehen kurtso horretan gutxienez 18 kreditu matrikulatuz.\nIkasketetarako sarbidea :\n• Unibertsitatera sarbide proba (USP) 64\n• LH 33\n• 25 urte > 1\n• Beste Batzuk 3\nSarrera- gutxieneko nota, graduaren kasuan\n+ info Ikastetxe horretan ikasketa horiek burutzeko unibertsitatera sartzeko gutxieneko nota.\nAtzerriko jatorria duten matrikulatutako pertsona kopurua\n+ info Matrikula egin duten atzerriko naziotasuna duten pertsona kopurua.\n+ info Gradu edo masterra lehenengo aukera bezala hautatu duten ikasle kopuruaren eta gradu/master horrentzako eskainitako plaza kopuruaren arteko erlazioa.\n+ info Diru-laguntza jasotzen duten emakumezko ikasle-kopurua.\n+ info Diru-laguntza jasotzen duten gizonezko ikasle-kopurua.\n+ info Ikasturte batean izena ematen duten ikasleek gainditu dituzten kreditu-kopuruaren eta ikasturte horretan guztira matrikulatutako kredituen arteko ehunekoa .\n+ info Aurreko ikasturtean titulua lortu behar zuten eta ez ikasturte horretan ezta aurrekoan ere matrikulatu ez diren sarrera-berriko multzoaren ikasleen guztizko kopuruaren erlazio portzentuala.\n+ info Ikasketa planean aurreikusten den epean edo ikasturte bat beranduago ikasketak bukatzen dituzten ikasleen ehunekoa bere sarrera multzoari dagokionez.\n+ info Ikasturte batean izena ematen duten ikasleek gainditutako kredituen eta ikasturte horretan azterketara aurkeztutako kredituen osotasunaren erlazio portzentuala.\n+ info Ikasturte batean ikasleek azterketara aurkeztutako kreditu kopuruaren eta ikasturte horretan matrikulatutako kredituen osotasunaren arteko erlazio portzentuala.\n+ info Ikasle egresatu batek titulazioan zehar gainditu dituen kreditu kopuruaren osotasunaren eta matrikulatu den kreditu kopuruaren osotasunaren arteko erlazio portzentuala.\n+ info Programa hauetan jasotako ikasle kopurua.\n+ info Ikasten ari den ikasketarekin ikaslearen gogobetetze maila.\n+ info Ikasi duen ikasketarekin egresatuak duen gogobetetze maila.\n+ info Unibertsitatera atxikita dauden eta jarduera akademiko eta ikertzailea duten Irakasle eta Ikertzaile langileen kopurua eta banaketa.\n+ info Gutxienez doktore titulu bat duen Irakasle-Ikertzaile langileen kopurua, portzentajea eta banaketa.\n+ info IIL egonkorraren eta IIL osoaren arteko erlazio portzentuala, egonkorra karrera funtzionario edo lan kontratu finkoa edo mugagabea izanik.\n+ info Unibertsitateko irakasle taldearen seiurtekoen guztizko kopurua.\n+ info Gutxienez irakasle-egiaztapen bat duen IIL-en kopurua.\nIIL- Ikasle ratioa\n+ info Ikasleen kopuruaren eta ETC (Jarduera osoaren baliokideko) Iraskasle-Ikertzaile langileen kopuruaren arteko erlazioa..\n+ info Promozioaren osotasunetik ordaindutako lana edo jarduera independente batean aritzen diren emakumezkoen ehunekoa.\n+ info Promozioaren osotasunetik ordaindutako lana edo jarduera independente batean aritzen diren gizonezkoen ehunekoa.\n+ info Biztanleria aktiboaren osotasunetik ordaindutako lana ez duten, lan bila dabiltzan eta lanerako prest dauden emakumezkoen ehunekoa.\n+ info Biztanleria aktiboaren osotasunetik ordaindutako lana ez duten, lan bila dabiltzan eta lanerako prest dauden gizonezkoen ehunekoa.\n+ info Burututako ikasketekin zerikusia duen lan batean ari diren egresatutako emakumezkoen ehunekoa.\n+ info Burututako ikasketekin zerikusia duen lan batean ari diren egresatutako gizonen ehunekoa.\nEgiaztapena Berritzea (pdf)\nIturria: UNIBASQ / ANECA


Hirutan hamar - - euskalerriairratia.eus\nPaul Bilbao 2016-12-13 14:53\nGaurko egunotan zenbaki bat dabilkit buruan, hogeita hamar, edo hobeki esanda, hirutan hamar. Izan ere, hogeita hamar urte beteko dira ostegunean Nafarroa hirutan banatu zutela. Hogeita hamar urte dira Nafarroan herritarren eskubideak bereizteko harresia eraiki zutela. Hogeita hamar urte agintariei herritarren eskubideez arautzeko ematen zaien eskumen hori baliatuta, inolako lotsarik gabe, lehen eta bigarren mailako herritarrak bereizteko harresia eraiki zutela.\nEgia da, bai, hirutan banatzeko eraiki zuten harresia ikusezina dela, ez dago porlanez edo adreiluz eraikia, ukituz gero ez du kalanbrerik ematen. Halere, ezaugarri horiek ez izanagatik, harresia izateari eusten dio. Izan ere, eskuairaz eta kartaboiz marraztutako harresiak eragina izaten jarraitzen du, eta euskarak zein euskaldunok ikusgabe izaten jarraitzen dute.\nElkarbizitzaren, oreka sozialaren eta justiziaren aroan gaudela esaten diguten honetan harresi hori erausteko asmorik ez dutela dirudi, eta harriduraz eta kezkaz hartzen dut jarrera hori. Tira, herritarrok hasi beharko dugu beraz pikatxoia eta pala hartuta hirutan banatzen gaituena botatzen eta kantak dioen bezala: Hik bultza gogor hortikan, ta bultza nik hemendikan, ikusiko dek nola-nola, laster eroriko dan.


Udalaren murrizketen aurrean Bilboko Konpartsek egitaraua indartzeko apustua egin dute | BilbokoBranka\n2013(e)ko Maiatzak 19, 04:00\nHasieraAste NagusiaUdalaren murrizketen aurrean Bilboko Konpartsek egitaraua indartzeko apustua egin dute Udalaren murrizketen aurrean Bilboko Konpartsek egitaraua indartzeko apustua egin dute\nVirginia Bersategiren pregoiak eta Nerea Orizaiolak jaurtiko duen txupinak Aste Nagusiari hasiera emango diote hilabete barru. Oraindik hainbat kontu finkatzeke dituzten arren, konpartsek ezagutzera eman dute dagoeneko aurtengo egitaraua.\nEspero zitekeen bezala krisiaren aitzakipean hainbeste ugaritu diren murrizketa neurriak Aste Naguria ere heldu dira. Udalak %10 murriztu du aurten jaietara bideratutako aurrekontua. Botika Zaharrean egin ohi ziren kontzertuak gainera -aurten Itsas museoaren ondo zabalgunean egingo dira- astelehenan hasiko dira, hau da, larunbat eta igandeko emanaldiak desagerrarazi ditu Azkunak. Hori gutxi balitz, urtero Erripa kaian antolatzen den Txikigunea Doña Casildara eramango dute aurtengo edizioan, kaia eraberritzeko lanak zati horretan amaituta badaude ere.\nHorren guztiaren aurrean, eta murrizketen logikak jaien kalterako dela agerian uzteko Bilboko Konpartsek inoiz baino indartsuago datoz Aste Nagusira. Oraindik itxita ez badago ere, aurtengo egitaraua osatzeko inbertsio potentea egin dutela iragarri dute eta dagoeneko argitara eman dituzte programaren ildo nagusiak. Jarraian abuztuaren 18tik 26ra bitartean Bilboko Areatzan izango diren ekimenak kontsulta ditzakezu:\n17:00 Txupinaren kalejira\n18:00 Harrera ofiziala Arriaga Antzokian\n19:00 Arriaga plaza. Harrera Marijaiari, pregoia Virginia Berasategik emango du eta jaien hasierako txupina Nerea Orizaolak (Zaratas) jaurtiko du\n20:00 Txosnak irekitzea Marijaiarekin\n10:00 Txistularien diana eta txupina\n11:00 Areatzan: Txahala banaketa Atlhetic-eko peñekin batera\n11:00 Erripako kaia: Umeentzako Skate eskola\n13:00 Kulturgune: Puzgarriak\n18:00 Areatzako kioskoan. Txalaparta festa\n18:00 Erripako kaia: Skate txapelketa\n19:00 Kulturgune: Poteoa txosna gunetik eta Alde Zaharretik Fabe de Fuka txarangarekin\n11:00 Areatza. Igel-toka txapelketa txapelketa\n11:00 Gastronomikoa. Sukaldatzen ikasten\n13:00 Kulturgune: Umeentzako talo tailerra Aitor Aurrekoetxearen eskutik\n17:30 Areatzan: Aerobithona\n19:00 Areatzan. Eulia eta Kanpaia sarien banaketa\n19:00 Areatzan. Kukaña\n09:00 Areatza. Sukaldaritza lehiaketa: Patata-tortilla. Izena ematea\n11:00 Gastronomikoa. Patata-tortilla\n11:00 Areatza kaia. Laborantza ekologiko tailerra\n14:30 Areatza. Sulkadaritza lehiaketako sarien banaketa\n15:00 Areatza. XV. Mus txapelketa\n09:00 Areatza. Sukaldaritza lehiaketa: Txipiroiak bere tintan. Izena ematea\n10:00 Areatza. Xake-txapelketa. Random Chess\n11:00 Gastronomikoa. Txipiroiak bere tintan\n13:00 Kulturgune: Umeentzako antzerkia El Tenderete taldearekin\n09:00 Areatza. Sukaldaritza lehiaketa: Bakailaoa bizkaitar erara. Izena ematea\n11:30 Areatza. Txupinerei homenaldi txupina\n12:00 Areatza. Onda txapelketa eta tailerrak\n13:00 Kulturgune: Ipuin Kontalaria\n14:30 Fronton de la Esperanza. Jubilatuen bazkaria\n09:00 Areatza. Sukaldaritza lehiaketa: Bakailaoa pil-pil erara. Izena ematea\n10:00 Areatza. Xake-txapelketa. XV Xake txapelketa (partida arinak maratoia)\n17:00 Uribitarte. Ur jolasak\n17:00 Areatza: XVI. Hiri Krosa herrikoia. (Arautegia). Lehengo Irteera: Pre-benjamin, benjamin eta alebin kategoriaren neskentzat\n17:15 Areatza: XVI. Hiri Krosa herrikoia. Bigarren Irteera: Pre-benjamin, benjamin eta alebin kategoriaren mutilentzat\n17:30 Areatza: XVI. Hiri Krosa herrikoia. Hirugarren Irteera: Haur, kadete eta gazte kategoriaren neskentzat\n17:30 Sestaotik Udaletxera. Ibaizabaltik Herriko piraguen jaitsiera\n17:45 Areatza: XVI. Hiri Krosa herrikoia. Laugarren Irteera: Haur, kadete eta gazte kategoriaren mutilentzat\n18:00 Areatza: XVI. Hiri Krosa herrikoia. Bosgarren Irteera: Elbarrituak\n18:00 Uribitarte. Uraren eguna “Ur jolasak”\n18:20 Areatza. XVI. Hiri Krosa herrikoia. Seigarren irteera: Txupeteak eta txikiak kategoriaren neskentzat\n18:30 Areatza. XVI. Hiri Krosa herrikoia. Zazpigarren irteera: Txupeteak eta txikiak kategoriaren mutilentzat\n18:45 Areatza. XVI. Hiri Krosa herrikoia. Zortzigarren irteera: Senior, Junior, Promesak eta beteranoak\n09:00 Areatza. Sukaldaritza lehiaketa: Marmitakoa. Izena ematea\n09:00 Zabalguneko Merkatua. XIII. Xake Txapelketa\n13:00 Kulturgune. Umeentzako antzerkia. TTR teatro “Salam” antzezlanarekin\n14:00 Areatza. Konpartsen bazkaria\n17:30 Areatza. Herri kirolak: Konpartsen arteko Xiba lehiaketa. Amaitu ostean, herri kirolen sarien banaketa, Bandera urdina eta marroiaren banaketa eta “palmada” sariaren banaketa\n09:00 Areatza. Sukaldaritza lehiaketa: Buztan-gisatua. Izena ematea\n23:00 Areatza-Udaletxea. Jaien amaiera berezia eta agurra Marijaiari\nTags: 2012, Aste Nagusia, Bilboko konpartsak, Branka, egitaraua, murrizketak\tIdatzi iruzkina Egin klik hemen erantzuna bertan behera uzteko.


Familiaren ongizatea: gure seme-alaben osasun mentala zaintzeko aholkuak | Consumer\nUNICEFek familia osoarentzako jarraibideak eskaintzen ditu, konfinamenduak eragindako estresa eta antsietatea murrizteko.\nIrudia: Gjorgji Klinkarov\nCOVID-19 pandemia dela eta, gure etxeetan zenbait astez konfinatu ondoren, gero eta zailagoa da familiei egoera horri aurre egitea. Kideen ongizatea eta osasun mentala oso garrantzitsuak dira; horregatik, UNICEFek zenbait aholku eskaintzen ditu koronabirusaren agerraldiak eragindako estresa eta antsietatea murrizteko, bai pertsona helduengan, bai gure etxeetan bizi diren haur, haur eta nerabeengan.\nZenbat aldiz galdetu diozue zuen seme-alabak konfinamendu horretan behar bezala babesten ari ote zareten? Segur aski, behin baino gehiagotan. Hori dela eta, UNICEFek gida bat sortu du, kasu horietan oso erabilgarria izan daitekeena, eta koronabirusak sortutako egoerarekin zerikusia duten galdera guztiei buruzko erantzunak biltzen dituena: ‘Gurasoek eta hezitzaileek jakin behar dutena: nola babestu seme-alabak, seme-alabak eta ikasleak’.\nBaina, aholku horiek guztiak ematen jarraitzen dugun arren, guraso bat ere ez dago libre neskek, mutilek eta nerabeek etxetik irteterik ez izateak eragiten duen estresa, beldurra edo antsietatea jasateko. Ez eta haurrak zaintzeko ardura duten gainerako pertsonak ere, hala nola anai-arreba zaharrak, aiton-amonak edo zaintzaileak, besteak beste. Estres edo antsietate koadroek hainbat forma hartzen dituzte, eta horrek neke fisikoa eta mentala eragin ditzake.\nFaktore horiek ezabatzea edo, gutxienez, murriztea lortzen badugu, abantaila handiak lortuko ditugu: argi pentsatzea eta erabaki egokiak hartzea, egoerari errazago aurre egitea edo egoerarekin eta gure seme-alabekin pazientzia handiagoa izatea, frustrazioa edo tristura erakusten badute, eta horrek haien sentimenduak eta portaerak hobeto ulertzen lagunduko du. Ez dugu ahaztu behar hobekuntza horiek guztiek gorputza sendo eta osasuntsu izaten lagunduko dutela.\nOso garrantzitsua da jakitea 12 urte bete arte gure seme-alaben ongizatea zuzenean lotuta dagoela gurearekin. Hau da, gurasoek eta zaintzaileek egiten duten bezala islatzen dituzte estres-ekintzak eta -erantzunak.\nIrudia: Tomislav Georgiev\nHelduen ongizate emozionalerako aholkuak\nKonfinamendua egin bitartean adimen osasuntsua mantentzen saiatzeko, UNICEFek zenbait baliabide eta aholku ematen ditu koronabirusaren pandemiak sortutako egoera horiei aurre egiteko:\nAtseden hartu, saiatu zure ohikeriarekin jarraitzen eta ohean ohi baino denbora gehiago ez pasatzen.\nHartu denbora egunero, bost minutu besterik ez badira ere.\nHitz egin lagunekin, bizilagunekin… Bideo-dei bat egin, mezu bat bidali edo telefonoz dei diezaiekezu.\nEz da komeni albisteen zain egotea etengabe, baizik eta eguneko une programatu eta puntualetan.\nGertaera egiazkoak eta zurrumurruak bereizten saiatzea. UNICEFen kizean birusari buruz zenbat dakizun egiazta dezakezu.\nEgunero jarduera fisikoa egitea.\nGomendio hauei jartzeaz gain, gizaki garela onartu behar dugu, eta antsietatea, beldurra edo haserrea normalak direla. Ezagutu eta onartu ondoren, saia gaitezen gauza atseginetan pentsatzen, lasai hitz egiten eta arnasa normaltasunez hartzen.\nAdingabeei ondo sentitzen laguntzeko jarraibideak\nErrutinak edukitzea komeni da, hala nola jatorduak, bainua, jolasteko denbora eta ohera joateko ordua. Lagundu eta motibatu seme-alabak ikasten eta jolasten jarrai dezaten, nahiz eta eskolara joaterik edo kalera ateratzerik ez izan.\nZuen seme-alaben adin-taldearen arabera, jarraibide hauek jarrai ditzakezue hobeto sentitzen laguntzeko:\nHaurrak sentikorrak dira gure presentzia emozionalarekin eta hurbiltasun fisikoarekin. Saiatu ahalik eta denbora gehien ukitzen, baita haurrak badira ere.\nErakutsi hemen zaudela zu zaintzeko.\nAdin horretan, gauzak arakatu eta lanpetuta egotea gustatzen zaie. Ez mugatu portaera hori.\nInguruko pertsonen galerari buruzko amesgaiztoak eta beldurrak izan ditzakete. Uler itzazu zure sentimenduak eta normalizatu: “beldurra ematen du amona arriskuan dagoela pentsatzeak”, adibidez.\nGaldetu zer ari diren pentsatzen eta/edo zer duten beldur.\nBeren beldurrak adierazten eta hitz egiten laguntzen die. Honelako esaldiak erabil ditzakezu: “haur batzuk beldur dira…”.\nHitz egin haiekin gertaerei buruz. Ez gehiegi, baina zintzotasunez jokatzen du, promesa faltsuak egin gabe. Nola egin ez badakizu, UNICEFek zenbait ideia ditu koronabirusak sortutako egoerari aurre egiteko.\nInformatu etxean geratzeko arrazoia prebentzioa dela, ez ateratzea arriskutsua delako, eta egoera hori ez dela betiko izango.\nGogoratu hemen zaudela haiek zaintzeko.\nEz hitz egin larriki gaixotutako edo hildako pertsona-kopuruari buruz.\n12 urte edo gehiago:\nIzua sortzen duten mezu alarmistez galdetzen badigute, lasai egon eta errealitatea ulertzen lagundu behar diegu.\nLagunen mende daude emozionalki. Horregatik, kontuan hartu behar dugu zer une zailetatik pasatzen diren, baina murrizketetan salbuespenik egin gabe.\nAdin horretan gertaerak behar dituzte. Oso sentiberak dira, eta badakite noiz ezkutatzen zaien egia; hori gertatzen bada, konfiantza galduko dugu.\nNerabezaroa etapa zaila da edozein gazterentzat, eta egoera are gehiago korapilatu daiteke konfinatuta egonda. Hori dela eta, psikologiako profesionalen aholkuekin bat egin nahi genuke, gazteen osasun mentala zaintzeko. Priyanka Pruthy UNICEFeko zuzendari exekutiboak jaso du bideo hau. Baina, batez ere, mezu bat argi utzi nahi dugu: ez zaudete bakarrik, ez zaudete bakarrik.\nfamilia koronabirus ongizate


Ostirala, 2019eko otsailak 22\nANDOAIN 2019-02-08 13:57\nAndoaingo Piano Jaialdiaren edizio berria iristear da\nAndoain Euskal Herriko eta inguruko herrialdeetako piano jotzaileen bilgune bihurtuko da, beste behin bere. Ehunka musikari hurbilduko dira Andoainera, otsailaren 16an eta 17an. Atariko modura bi kontzertu eskainiko dituzte Basteron, datorren otsailaren 15ean.\nAndoaingo Piano Jaialdiaren edizio berria\nOtsailak 15, ostirala\nLehen emanaldia ekitaldi aretoan izango da, arratsaldeko 17:30ean hasita. Bertan Andoaingo Musika Eskolako piano ikasleek emanaldia eskainiko dut.\nBigarren emanaldia auditorioan izango da, iluntzeko 19:15etan hasita. Francisco Escudero kontserbatorioko orkestra sinfonikoa, abesbata eta Andoaingo Udal Musika Eskolako abesbatza txikia elkarrekin arituko dira.\nOtsailak 16 eta 17\n5-18 urte bitarteko 712 musikarik parte hartuko dute, ia guztiak gipuzkoarrak. Baina baita bizkaitarrak, nafarrak, arabarrak eta Iparraldekoak ere. Aurten nabarmenduko dituzten musikariak Schumandarrak izango dira.\nUdal aurrekontu proposamena gehiengo osoz onartu da\nMatilde Arribillagaren inguruko mozioa ahobatez onartu zen\nPentsioak hizpide Bilgunean\nGizarte gaiak aztergai Basteron\nGrebaren aldeko mahaia\n'Andoain Laburrean', film laburren lehiaketa\n"Gustura egoteko moduan gaude"\nArauzko denbora agortuta iritsi ziren lehen gola eta garaipena\n"Leialtasun handia dago Andoaingo Podemos alderdian"


VEST Fabrikatzaileak - China VEST Hornitzaile eta Fabrika\nKalitate handiko emakumezkoen kotoizko txaleko fabrika profesionala\nKalitate handiko emakumezkoen kotoizko txalekoa sinplea, erosoa da eta V-lepoak arnasgune batzuk eskaintzen dizkizu. Egokia da udazkeneko higadura, kanpoko higadura eta barruko higadura. Bero mantentzen duen papera izan dezake. Kantitate handietan erosten baduzu, zuzenean jar zaitezke gurekin harremanetan, prezio onena lortzeko.\nKalitate handiko emakumezkoen txaleko beroa eta lodia mantentzeko\nemakumezkoen txalekoa bertsio estandarra da, udazkeneko denboraldian bero mantentzen zaituena, bolumen handikoa sentiarazi gabe. Malkoen aurkako txaleko hau geruzatzeko erraza da eta antzara-larruazaleko isolamendua erabiltzen du kanpoan bero mantentzeko. Txaleko hau gordetzeko erraza da, beraz, nahiz eta prest egon zaitezke.\nSalmenta beroa, emakumezkoen poligonoa bero eta erosotasunerako pertsonalizatu daiteke\nEmakumeentzako txaleko polarra estilo sinplea da, udazkeneko armairuko arropa gustatuko zaizu. Hornidura leuna duen ohiko ebaki honek erosotasun iraunkorra eskaintzen du. Udazkeneko egun fresko horietan eroso zaude eta zutoineko lepoak babes handiagoa eskaintzen du.\nEmakume beroek larruzko jakak ontziratutako erosketak onartzen dituzte\nEmakumeentzako poltsa hau egokia da aire freskoa dagoenean epela edukitzeko. Eguraldi hotzean, beste armarria jantzi dezakezu epela mantentzeko. Erosketa kantitate handiei prezio onena emango diegu\nKalitate handiko polarra haizearen aurkako softshell vset barruan\nGure errendimendu oskol biguna eguraldi baldintza guztietarako egokia da. Eski estazioa, mundu osoko itsasontzietan eta hirietan dagoen elementua. Kirol itxura, berotasuna eta babesa maskor leuneko jaka duen edonork maskara leuneko ehunaren aldakortasuna ikus dezake. Ez dago arazorik izpirik gabeko haizearekin eta haizearekin. Aldapa batean, pista batean edo zure tabernarik gogokoenean jaka honek har dezake.


Ugalde baserria - Arkigreen\nBurututako Lanak Ugalde baserria\nAnbotora begira dagoen baserri eguzkitsu bat da honakoa, lehen familiakoa zena eta orain bikote baten etxe bilakatua.\nEspazio desberdinen arteko lotura erraztu eta pieza batzuen kokapena aldatzea komeni bazen ere, esan beharra dago eraikuntzaren egitura, eskailera eta estaldura dagoeneko berrituta zeudela. Helburu nagusia, beraz, etxebizitza premia berrietara egokitzea zen, aldi berean baliabideak eta instalazioak optimizatuz.\nEtxe osoa isolatu da, lurretik hasi eta teilaturarte, eta leihoak gaztainondo laminatuzko beste eder batzuengatik ordezkatu dira. Beroa sortzeko instalazioari dagokionez egurra eta geotermia konbinatu dira, eta zoru irradiatzailearen berokuntza sistemarekin bat eginda, lortutako eraginkortasuna eta konforta nabariak dira.\nDetaile deigarrienen artean beheko solairuko hormigoizko habe eta zutabeak daude, jangelako altura bikoitzeko leiho ikusgarriarekin batera. Bezeroarekin elkarlanean diseinatutako baranda ere, altzairu eta egurrez egina, benetan dotorea.\nKanpoan, teilatu-hegaletan eta terrazaren ertzean erabilitako kolore ilunak eta baranda berriaren egitura finak beharrezko modernotasun eta kontraste puntua lortzen dute.\nTamaina 320 m²


Bertsotan gogotsu, Oñatiko pilotalekuko hotzari aurre eginez - Oinati - Goiena.eus\nBertsotan gogotsu, Oñatiko pilotalekuko hotzari aurre eginez\nMireia Bikuña 2019-01-06 16:05\nErrege bezperako bertso saioan lan txukuna egin zuten Miren Amurizak, Aitor Mendiluzek, Andoni Egañak, Maialen Lujanbiok, Gontzal Belategik eta Urko Arregik. Askotariko gaiei erantzun zieten, askotariko errimarekin eta doinuekin.\n350 pertsona batu ziren Oñatiko Zubikoa pilotalekuan. Leku freskoa da berez, baina, zapatu gauen bereziki zegoen hotza. Giro hori epeltzen ahalegindu ziren sei bertsolariak. "Ez da puntako saioa izan, baina, txukuna bai. Bereziki egon dira ondo Gontzal Belategi eta Urko Arregi oñatiarrak", esan du Txinparta Bertso Eskolako kide Iñaki Olaldek.\nMirari Sagarzazuk ipinitako askotariko gaiei, modu askotara erantzun dute bertsolariek. Banaka, binaka eta launaka egin dute bertsotan. Zortziko txikian eta handiak, puntuka eta koplatan, besteak beste.


Establezimenduak - EUSKADI LAGUNKOIA\nZergatik ekimen hau?.\nGaur egun, 458.396 pertsonek 65 urtetik gorako adin-tartea gainditu dute Euskadin (Eustat, 2015). Honek esan nahi du 10etik bi pertsona adinekoak direla. 2029an zifra hau areagotu egingo da: 10etik hiru izatera pasatuta.\nAdineko pertsonak kontsumitzaile handiak dira. Hala, 60 urte edo gehiago dituzten adinekoek astero, bataz-beste, 96,67 euro kontsumitzen dituzte, 16 eta 44 urte bitarteko biztanleriak duenaren gainetik.\nTalde honek establezimenduekin dituen ezaugarrietako batzuk:\nGertuko merkataritza txikira jotzen dute.\nZerbitzu ona leialtasunez saritzen dute.\nBaina hauetako askok, ordea, arazo edo zailtasunak dituzte establezimendu bat bisitatzerakoan. Esaterako adineko pertsonen %21,4k erosketa egiterakoan zailtasunak dituela aitortzen du, hau da, ia 100.000 pertsonek laguntza behar dute zeregin honetarako. Hau 80 urte edo gehiagoko pertsonen %44ri gertatzen zaio.\nDefinizioa eta Helburuak.\nAdinekoak bezero leialak izan ohi dira, ondo ezagutzen dituzte erosten dituzten produktuak, egunero erosten dute, eta arreta pertsonalizatua eskatzen dute; hori dela eta, konfiantzazko harremana sortzen dute dendariarekin.\n“Establezimendu lagunkoia” programa hezkuntza-kanpaina bat da eta, aholkuen bidez, kostu txikiko edo kosturik gabeko jardunbideak proposatzen ditu enpresei adineko bezeroak erakartzen laguntzeko.\nEkimen honen helburua establezimenduak lagunkoiagoak izan daitezen lortzea da, eta toki horiek adinekoen beharretara egokitzeko prozesuan aurrera egitea, adinekoek bizi diren ingurunean ahalik eta modurik autonomoenean bizitzen jarrai dezaten eta ongizate hobea izan dezaten.\nHauek egiteko aukera izango duzu, DOAN:\nZure dendaren lagunkoitasuna hobetzeko jarraibideak ezagutu.\nBezero eta adineko pertsonekiko arreta zerbitzua hobetu sentsibilizazio pertsonala areagotuz.\nNorbere negozioaren autoebaluazioa egin hobetu beharreko alderdiak identifikatzeko.\n“Lagunkoiak gara” zigilua lortu, konpromisoa zabaldu ahal izateko.\nEuskadi Lagunkoia Sarea, Toki Lagunkoien Mapa eta Establezimendu Lagunkoien Gidaren bitartez doako sustapena.\nJarraian, pertsona guztiei (eta, bereziki, adinekoei) kalitate bikaineko zerbitzua emateko jarraibideak eta gomendioak dituzu. Haiek prestatzeko, pertsona horien guztien beharrak\nhartu dira kontuan.


Tipi-tapa, tipi-tapa... Korrika Eskoriatzan - Goiena.eus\nKorrikak, aurten, 20. aldia beteko du. Otxandion hasiko da martxoaren 30ean eta apirilaren 9an bukatuko da Iruñean. Eskoriatzatik apirilaren 8an pasako da, eta, hain zuzen ere, Eskoriatzako Korrika batzordeak hainbat bilera egin ditu egunari forma emateko eta aurretik egingo den Korrika Kulturaleko ekintzak antolatzeko.\nAzkeneko hilabeteetan, hainbat eragile elkartu dira bileretan, eta korrikari eta euskarari bultzada emateko egitarau bateratua prestatu du batzorde horrek.\nEskoriatza, euskararen alde\nEsan bezala, zapatuan, apirilaren 8an, pasako da Korrika Eskoriatzatik, arratsaldeko ordu bietan, eta "aukera ezin hobea da euskararen aldeko jaiegun bat antolatzeko". Hala, "herritar guztiei dei egiten diegu ekintzetan parte hartzeko", adierazi du Eskoriatzako Korrika batzordeak.\nPostaka giza katea\nEuskararen transmisioa irudikatuko duen erronka horretan, talde eta elkarte ugarik bat egin dute, euren ekarpenarekin. Asmoa giza kate herrikoi bat egitea da norbanako bakoitzak sinbolikoki adieraziz euskararen transmisioaren bidean pauso txiki bat emango duela.\nIxotu gazte taldeak Postaka antolatu zuen duela bi urte, Korrikak Eskoriatzako kaleak zeharkatuko ez zituelako, eta oso ekintza arrakastatsua izan zen. Beraz, ordukoa errepikatu beharrik ez dago, aurten Korrikak Eskoriatza zeharkatuko duelako, baina herritarren arteko ekintza hori gauzatzea erabaki du Ixotu taldeak.\n'Zuk ekarri, zuk jan'\nPlazan mahaiak eta aulkiak jarriko dira eta nork berea –etxean prestatua edo erositakoa...– eroan eta jateko aukera izango da. Korrika batzordeak baloratu zuen bultzatu beharreko eredua dela eta herritar guztiak bertaratzeko eskatu dute.\n10:00 Atxorrotxera igoera: Hiru ibilbide – oinez (5,1 km) , korrika (11,2 km) edo bizikletan (14 km)\n19:00 Kale Erabileraren Neurketak. Herrigintzaz eta irrigintzaz Joxe Mari Agirretxeren –Porrotx– eta Olatz Altunaren emanaldia. Zenbat euskara hitz egiten da Eskoriatzako kaleetan? Udalak eskatuta eta Soziolinguistika Klusterrak zuzenduta, neurketa egin zuen Ixotuk 2016ko irailean eta han jasotako emaitzak aurkeztuko dira.\n10:30 Korrika Txikia.\n22:30 Inkernun Txalainak (Hertzainak taldearen bertsioak).\n10:30 Postaka giza katea. Intxaurtxuetatik Aranburuzabalara, euskara eskutik eskura.\n12:15 Korrikaren mezua irakurtzea, euskal dantzak, taloak.\n14:00 Korrika Eskoriatzatik pasako da.\n15:00 Zuk ekarri, zuk jan bazkaria Herriko Plazan.\n16:30 Beñat Intxausperekin 'Euskal kantuen kantaldia'.